title: Taiyuan

text: Taiyuanissa on lämmin ja mantereinen ilmasto. Vuoden keskilämpötila on 9,3 astetta. Kesät Taiyuanissa ovat kuumia, sateisia ja kosteita. Talvet puolestaan kylmiä ja kuivia. Heinäkuu on lämpimin kuukausi, ja keskilämpötila silloin on 24 astetta. Tammikuun keskilämpötila on –6 astetta. Keväät ovat tuulisia, ja silloin kaupunkiin saattaa iskeä myös hiekkamyrskyjä.


title: Taiyuan

text: Taiyuan perustettiin noin vuonna 500 eaa., jolloin sen nimi oli Jinyang. Se oli Jin- ja Zhao-valtioiden merkittävä kaupunki. Qinin vallattua 331 Zhoun ja monia muita Kiinan valtioita Jinyangista tuli oman hallintoalueensa pääkaupunki. Itäisen Han-dynastian aikana (25–220 jaa.) se oli Bingin provinssin pääkaupunki. Se kasvoi selvästi 500-luvulla, ja siitä tuli myös buddhalaisuuden keskus.


title: Taiyuan

text: Tang-dynastian perustajat olivat kotoisin Jinyangista, ja siitä tulikin dynastian aikana pohjoinen pääkaupunki ja merkittävä sotilastukikohta. Tangin kaaduttua Song-dynastia yhdisti Kiinan jälleen 960. Jinyang kuitenkin vastusti uutta dynastiaa, ja se tuhoutui vuoden 979 taisteluissa. Uusi kaupunki perustettiin 982 Fenjoen varrelle lähelle vanhaa kaupunkia.


title: Taiyuan

text: Jinyang raunioitui jälleen pahoin vuoden 1125 taisteluissa, mikä pysäytti kaupungin kehityksen useiksi vuosisadoiksi. Ming-dynastian alkuvaiheissa 1300-luvulla kaupungille annettiin uusi nimi, Taiyuan Fu. Koska kaupunki sijaitsi strategisesti tärkeällä paikalla, sen puolustusjärjestelmästä pidettiin koko ajan huolta ja kaupunginmuurit rakennettiin uudelleen 1568.


title: Taiyuan

text: Taiyuan kehittyi taloudelliseksi keskukseksi, ja se oli 1800-luvulla Kiinan pankkimaailman merkittävimpiä kaupunkeja. Länsimaisen pankkijärjestelmän kotiuduttua maahan ja Shanghain noustua maan talouskeskukseksi Taiyuan ajautui rappiolle. Taiyuanin merkitys kasvoi uudestaan, kun sieltä rakennettiin 1907 junayhteys Shijiazhuangiin.


title: Taiyuan

text: Kiinan tasavallan perustamisen jälkeen 1912 Taiyuan nimettiin Yangquksi, jona se tunnettiin vuoteen 1927. Se oli 1913–1948 sotaherra Yan Xishanin alaisuudessa. Japanilaiset onnistuivat 1943 valtaamaan kaupungin, mutta Yan sai sen takaisin 1947. Kommunistit valtasivat sen Yanilta seuraavana vuonna.


title: Taiyuan

text: Kommunistihallinto kehitti 1950-luvulla kaupunkia merkittäväksi teollisuuskeskukseksi, ja kaupunki levisi Fenjoen rantoja pitkin. Erityisesti rauta- ja terästeollisuus alkoi kukoistaa paikallisten hiilivarojen ansiosta. Vuosisadan loppupuolella elektroniikkateollisuutta alettiin myös kehittää.


title: Taiyuan

text: Piirikuntatasolla kaupunki jaetaan kuuteen kaupunkipiiriin, yhteen piirikuntatason kaupunkiin ja kolmeen piirikuntaan.


title: Atom (tiedostomuoto)

text: Atom on XML-kieleen pohjaava standardi verkkosyötteille ja tiedon syndikoinnille sekä HTTP-protokollaan pohjautuva ohjelmointirajapinnan kuvaava standardi blogien päivittämiselle.


title: Atom (tiedostomuoto)

text: Atom-standardin kehitys alkoi vuonna 2003, kun kehittäjät kokivat RSS-standardin, tai standardin puutteen, aiheuttavan ongelmia. Toisaalta blogien päivittämiseen oli olemassa useitakin standardeja. Standardien yhdistelmää kutsuttiin aluksi useilla eri työnimillä kuten Pie, Echo ja Necho.


title: Atom (tiedostomuoto)

text: Standardin versio 0.2 julkaistiin heinäkuussa 2003 ja versio 0.3 joulukuussa 2003. Tämän jälkeen projekti annettiin IETF:n hallintaan virallisen standardoinnin tekemiseksi. Atompub Working Group perustettiin kesäkuussa 2004, ja heinäkuussa 2005 Atom saavutti ”standardiehdotuksen” aseman version 1.0 julkaisemisen myötä. Atom 1.0:n kuvaava RFC-dokumentti, RFC 4287, julkaistiin joulukuussa 2005.


title: Atom (tiedostomuoto)

text: Atom-tiedoston alussa ovat otsikkotiedot, jonka pakollisia osia ovat syötteen tunniste (esimerkissä käytetään GUID-muotoista tunnistetta), nimi ja otsikko sekä ajankohta, jolloin syöte on päivitetty (ISO 8601 -standardin mukaisessa muodossa) ja linkki syötteeseen itseensä. Lisäksi otsikkotiedoissa voi olla mukana muun muassa tekijä ja linkki varsinaiseen verkkosivuun.


title: Atom (tiedostomuoto)

text: Varsinainen sisältö koostuu codice_1-elementtien sisältämistä artikkelitiedoista.


title: Tenhola

text: Tenhola () on Uudellamaalla sijaitseva kaksikielinen Suomen entinen kunta ja vanha kirkkopitäjä.


title: Tenhola

text: Tenholan asukasluku on noin 2 400 (2012). Tenholan keskiaikainen harmaakivikirkko on rakennettu 1400-luvun lopulla. Pääosa Bromarvin kuntaa liitettiin Tenholaan 1977. Samalla kuitenkin Tenholaan kuulunut Lappohja liitettiin Hankoon. Tenhola liitettiin Tammisaaren kaupunkiin vuonna 1993. Vuodesta 2009 lähtien se on kuulunut Raaseporin kaupunkiin. Tenholan naapurikunnat olivat Hanko, Kisko, Perniö, Pohja, Särkisalo ja Tammisaari.


title: Tenhola

text: Tenholan keskiaikainen kirkko rakennettiin todennäköisesti noin vuosina 1460–1480. Sisäseiniä koristavat lukuisat vaakunat, ja pilarien seinämaalaukset ovat peräisin 1600-luvulta. Kellotapuli, jonka rakentamisvuotta ei tiedetä, peruskorjattiin vuonna 1762. Maineikas hedelmänviljelijä Albert Henrik de la Chapelle perusti Lindön puutarhan Lindön kartanoon. Muita kartanoita ovat Fastarby, Karsby, Olsböle, Prästkulla ja Vestankärr.


title: Tenhola

text: Vuonna 1960 kunnassa oli 481 suomenkielistä asukasta. Nykyään Tenholan asukkaista noin 80 prosenttia on ruotsinkielisiä ja noin 20 prosenttia suomenkielisiä.


title: Tenhola

text: Nimi on ilmeisesti alkuaankin suomenkielinen "Tenhola", vaikka kirjallisia esiintymiä on vasta 1800-luvulta. Ruotsinkielinen "Tenala" on keskiajalla syntynyt äänteellinen mukaelma. Tenhola-nimi esiintyy Suomessa yli 60 talon tai kylän nimenä. Siihen sisältynee esihistoriallinen henkilönnimi "Tenhoi", joka kertoo pakanuuden ajan taikavoimasta, lumouksesta ja loitsumahdista. Alueella on asunut rautakaudella 500-800-luvuilla karjaa hoitavaa ja maata viljelevää suomalaista väestöä ainakin neljässä paikassa, nykyisten Germundbyn, Grindin, Bonäsin ja Fastarbyn alueella. Tenholan asukkailla on ollut myös muinaislinna nykyisessä Bönasholmenissa, joka on ollut aiemmin järven ainoa saari.


title: Tenhola

text: Alaspää, Berg, Björknäs, Bodal, Bondböle, Bonäs, Dahl, Degergård, Dotterböle, Fastarby, Finby, Finby-Gränd, Frankböle, Germundby, Gretarby, Grind, Grop, Gundby, Gennarby, Hangist, Harparskog, Holm, Hulta, Hylta, Hällsby, Härjentaka, Högböle, Hölklöt, Ingvallsby, Jordansby, Kallby, Karsby, Kelkkala (Kälkala), Kesuböle, Koski, Kotkaranta, Koverhaara (Koverhar), Krokby, Kuivasto (Kvigos), Kulla, Kyrkbacka, Lappohja (Lappvik), Lindsby, Lindö, Lunkböle, Mail, Malarby, Mälsarby, Olsböle, Ovanmalm, Pappila (Prästgården), Parkkala (Barkala), Perskomböle, Prästkulla, Pölkå, Romby, Rådsby, Rörsby, Sattala, Seuko, Siggby, Sillböle, Skallböle, Skarsböle, Skinnarby, Skogby, Skogsböle, Skäggböle, Smedsede, Spjutsböle, Stocksböle, Svedja, Svedjekulla, Svenskby, Trollshovda, Tronsböle, Undermalm, Vikby, Vimonböle, Västankärr, Ytterpölko


title: Tenhola

text: Tenholan pitäjäruoiksi nimettiin 1980-luvulla rosolli, suutarinlohi, silakkalaatikko ja hiillostetut suolasilakat.


title: Konkreettinen musiikki

text: Konkreettinen musiikki () on erilaisista ympäristöstä nauhoitetuista äänistä koostettua elektronista musiikkia. Se on vastakohta perinteiselle sävellykselle ("Musique abstraite", abstrakti musiikki), sillä teosta työstettäessä äänet nauhoitetaan ennen sävellystyötä. Ensimmäisen kerran konkreettista musiikkia esitettiin 1940-luvun lopulla ja 1950-luvun alussa teknologisen kehityksen, erityisesti parempien mikrofonien ja kelanauhureiden, innoittamana.


title: Konkreettinen musiikki

text: Pariisilainen radiotoimittaja Pierre Schaeffer loi eräät varhaisimmista konkreettisen musiikin teoksista, kuten "Étude aux chemis de fer", "Étude au piano I" ja "Étude auz casseroles". Teosten sävellystyössä nauhoitettuja ääniä nopeutettiin, loopattiin ja soitettiin väärään suuntaan. Äänilähteinä teoksissa käytettiin junaa, pianoa ja keittiötarvikkeita. Schaeffer teki myös yhteistyötä toisen konkreettisen musiikin pioneerin, Pierre Henryn kanssa. He loivat muun muassa teoksen "Symphonie pour un homme seul" ("Yksinäisen miehen sinfonia").


title: Konkreettinen musiikki

text: Konkreettista musiikkia yhdisteltiin synteettiseen elektroniseen musiikkiin Edgar Varèsen teoksessa "Poème électronique", joka soitettiin Brysselin maailmannäyttelyssä 1958 neljänsadan tarkoin asetellun kaiuttimen kautta Iannis Xenakisin suunnittelemassa erikoispaviljongissa.


title: Konkreettinen musiikki

text: 1950-luvun jälkeen muut elektronisen musiikin tyylilajit valtasivat konkreettisen musiikin alaa, vaikka sen vaikutus näkyi vielä The Beatlesin ja Pink Floydin kaltaisten yhtyeiden musiikissa. Miles Davisin klassikkoalbumit 1960-luvun lopulla hyödynsivät konkreettista sävellystapaa, mutta eivät olleet aikanaan arvostettuja. 1980- ja 1990-lukujen aikana perinteinen ja uudentyylinen konkreettinen musiikki lähtivät uuteen nousuun. Digitaalista samplaamista ruvettiin hyödyntämään perinteisten kelanauhurien sijaan, ja monet modernin elektronisen musiikin artistit ottivat vaikutteita konkreettisen musiikin sävellystekniikasta omiin työskentelytapoihinsa.


title: EPS-eristelevy

text: EPS-eristelevy () (myös "styrox-levy") on lämmöneristeenä käytettävä polystyreenistä valmistettu rakennusmuovituote, jota käytetään lämmöneristeinä. EPS-materiaalin hyvä lämmöneristävyys ja suuri puristuskestävyys mahdollistavat sen laajan ja monipuolisen käytön.


title: EPS-eristelevy

text: Styrox on EPS-tuotteille yleisesti vakiintunut kutsumanimi vanhan markkinoilta jo poistuneen tuotemerkin mukaan, mutta nimityksen käyttö dokumentaatioissa ei ole ainakaan virallisissa yhteyksissä hyvien rakentamistapojen mukaista.


title: EPS-eristelevy

text: EPS-tuotteet ovat 100 %:sti kierrätettävissä. EPS-rouhetta voidaan käyttää uusien EPS-tuotteiden valmistuksessa.


title: EPS-eristelevy

text: Eristelevyjen lisäksi muita EPS:stä valmistettavia tuotteita ovat putki- ja laite-eristeet, perustusjärjestelmät, lämpöharkot, anturamuotit, askelääneneristeet, sandwich-elementtien eristeet, kellukkeet ja laituriponttonit sekä muotokappaleet.


title: Édouard Branly

text: Édouard-Eugène-Désiré Branly (kirjoitetaan myös Branley) (23. lokakuuta 1844 – 24. maaliskuuta 1940) oli ranskalainen fyysikko. Branly on eräs radion varhaisista kehittäjistä. Hän oli ensimmäinen, joka käytti metallijauhetta ilmaisemaan sähkömagneettista kenttää.


title: Édouard Branly

text: Branly syntyi Amiensissa, Ranskassa. Hän kävi St Quentinin koulua ja aloitti matematiikan opinnot Napoleonkoulussa (nykyinen Henry IV:n yliopisto). Valmistuttuaan luokkansa priimuksena 1868 hänelle tarjottiin paikkaa Bourgesin yliopistosta. Bourgesissa ei kuitenkaan ollut riittävästi mahdollisuuksia tutkimustyölle, joten Branly siirtyi Pariisiin. 5. helmikuuta 1874 hänestä tuli La Sorbonnen laboratorion johtaja. Puolitoista vuotta myöhemmin Branly kutsuttiin Pariisin katolisen yliopiston fysiikan laitoksen professoriksi.


title: Édouard Branly

text: Branly tutki sähkön ominaisuuksia paitsi teoreettisesti, myös rakentamalla kojeita. Langattoman viestinnän alkukehityksessä oli vaikeutena fysikaalisten teorioiden, laitteiden kehittämisen ja kaupallisten sovellusten välinen kuilu. Branly muodosti yhteyden monimutkaisten matemaattisten kaavojen, keksintöjen ja tulosten levittämisen välillä. Radion kehitykselle Branlyn suurin saavutus oli metallijauheen sähkönjohtavuudesta tehty havainto, jossa jauheen vastus muuttuu pieneksi sen joutuessaan sähkökenttään. 1890 Branly rakensi havainnon perusteella laitteen, joka myöhemmin sai nimen kohereeri. Kohereeria käytettiin radion tutkimuksessa seuraavat 15 vuotta, kunnes elektroniputki syrjäytti sen. Branly kehitti kohereeria monien muiden tutkijoiden ohella vielä 1900-luvulla.


title: Édouard Branly

text: Sähkömagneettisen säteilyn tutkimisen lisäksi Branly tutki sähköterapiaa. Hän etsi yhteyksiä lääketieteen ja fysiikan välillä ja esitti malleja ihmisen hermojen rakenteesta.


title: Zhengzhou

text: Zhengzhou () on Henanin maakunnan pääkaupunki Kiinan keskiosissa. Se sijaitsee 20 kilometriä Keltaisestajoen nykyuomasta etelään. Zhengzhou on 8,627 miljoonalla asukkaallaan Henanin maakunnan kolmanneksi väkirikkain kaupunki. Kaupungin pinta-ala on 7 507 neliökilometriä.


title: Zhengzhou

text: Zhengzhou sijaitsee Keltaisenjoen etelärannalla, Henanin maakunnassa, Kiinan keskiosissa.


title: Zhengzhou

text: Zhengzhoun ilmasto on lämmin ja mantereinen, ja sen keskilämpötila on 14,3 astetta. Heinäkuun keskilämpötila on noin 27,3 astetta ja tammikuun noin -0,2 astetta. Vuotuinen sademäärä on 632 millimetriä, ja suurin osa sateista tulee kesällä. Talvisin sataa vain vähän.


title: Zhengzhou

text: Zhengzhoun keskusta on moderni, ja se on rakennettu lähes kokonaan uudelleen Japania vastaan käytyjen sotien jälkeen. Keskustan ytimessä on Erqi-muistotorni. Tornilta lähtevät tiet ovat moderneja, leveitä bulevardeja, joita kaupat reunustavat. Pienemmät kadut ovat kuitenkin keskustassakin edelleen kapeita ja mutaisia. Kaupungin monet vanhemmat muistomerkit ovat jääneet heitteille modernien rakennusten lomassa, ja jopa vanha Mao Zedongin patsas on kaadettu keskustasta. Zhengzhou on yksi harvoista kiinalaiskaupungeista, jotka ovat näin tehneet.


title: Zhengzhou

text: Piirikuntatasolla kaupunki jakautuu seuraavasti (2010): Arkeologiset löydökset kertovat Zhengzhoussa olleen asutusta jo neoliittisellä kaudella ja kaupungin kukoistaneen Shang-dynastia aikana 1500 eaa. eteenpäin. Kaupunkialueen ulkopuolelta on löytynyt suuria julkisia rakennuksia ja pienempiä asuinrakennuksia, ja paikkaa pidetään Shang-dynastian pääkaupunkina Aona. Shang-dynastia vaihtoi jatkuvasti pääkaupunkiaan, ja se jätti Aon luultasvati noin 1300 eaa. Paikka pysyi kuitenkin asuttunua, ja sieltä on löytynyt myös Zhou-dynastian aikaisia hautoja.


title: Zhengzhou

text: Perimätiedon mukaan Zhengzhousta tehtiin läntisen Zhou-dynastian aikana Guanin perheen läänitysalue. Kaupungin nimenä olikin tuolloin "Guancheng". Nykyisen nimensä se sai 605. Zhengzhoun kukoistuskausi oli Sui-, Tang- ja Song-dynastian alkuvaiheen aikana. Se oli uuden Bianin kanavan päätepiste, ja sieltä oli yhteys Keltaiseenjoen kautta luoteeseen. Heyinin alueella kaupungissa oli suuria viljavarastoja, johon tuotiin tavaraa Luoyangista ja Xi’anista ja josta kuljetettiin sitä eteenpäin pohjoisen rajaseutujen armeijalle. Song-dynastian aikana Kaifeng vei Zhengzhoulta sen aseman.


title: Zhengzhou

text: Zhengzhousta tuli 1900-luvun alussa merkittävä rautateiden risteyskohta ja paikallinen maaviljelystuotteiden keskus. Kaupungista lähti 1923 liikkeelle laaja lakko, joka levisi rautateitä ennen kuin se onnistuttiin tukahduttamaan. Lakon muistoksi keskustassa on 17-kerroksinen Erqi Memorial Tower. Kiinan–Japanin sodan aikana 1938 pakenevat kiinalaiset räjäyttivät Keltaisenjoen padon 32 kilometriä kaupungin koillispuolelta, minkä takia laajoja alueita joutui tulvaveden alle, ja siirsivät paikallisia tehtaita länteen. Kun Kiinan kansantasavalta perustettiin 1949, Zhengzhoussa ei ollut juuri lainkaan teollisuutta. Se oli kuitenkin taloudellinen ja hallinnollinen keskus. Siitä kehitettiin kuitenkin teollisuuskaupunki, sillä se sijaitsi tiheästä asutulla vilja-alueella.


title: Zhengzhou

text:
Zhengzhou on teollisuuskaupunki; teollisuustuotannosta mainittakoon esimerkiksi Yutong, joka on Kiinan suurin ja yksi Aasian suurimmista linja-autojen valmistajista. Kaupunki on myös merkittävä keskisen Kiinan rahoituksen ja kaupan keskus; siellä järjestetään yli 100 kaupallista messua vuosittain.
Zhengzhoussa ja sen lähiympäristössä on laajat hiili- ja mineraaliesiintymät.


title: Zhengzhou

text: Zhengzhoun nähtävyyksiin kuuluvat muun muassa Unescon maailmanperintölistalla olevat Denfengin "Taivaan ja maan keskuksen" historialliset kohteet (sisältäen esimerkiksi kungfun syntypaikan Shaolin temppelin), Erqi Memorial Tower (Erqin muistotorni), Konfutsen temppeli, Henanin museo ja Zhengzhoun eläintarha.


title: Zhengzhou

text: Zhengzhou on Kiinan rautatieliikenteen tärkeä suurnopeusjunaverkoston solmupiste. Peking–Kanton, Lanzhou–Lianyungang ja Xi’an–Shanghai -radat risteävät siellä. Kaupunki on myös yksi Kiinan rautateiden alueellisten rautatieyhtiöiden kotikaupungeista. Kaupungin vieritse kulkee China National Highway 220 -moottoritie. Zhengzhoun metroa rakennetaan ja sen ensimmäisiä osuuksia on otettu käyttöön. Zhengzhou Xinzhengin kansainvälinen lentoasema avattiin vuonna 1997. Kaupungin bussimetro avattiin vuonna 2009 ja sen reitti on 30 kilometriä.


title: Kumoon

text: Kumoon on suomalainen freeware-peli, jossa tehtävänä on liikkua kananpojalla sekä kaataa kuutioita kolmiulotteisessa ympäristössä ampumalla niitä revolverilla, haulikolla ja kranaatinheittimellä. Pelin on kehittänyt Mikko ”Mayoneez” Oksalahti. Musiikit ovat säveltäneet Santeri ”Sinza” Pilli ja Tuomas ”Fantazia” Raninen.


title: Kumoon

text: Peli julkaistiin Assembly'05 -demopartyilla, jossa se voitti pelinkehityskilpailun.


title: Mullah

text: Mullah tai mullá tai molla (arab. ja pers. ملا, turkk. "Molla") on šiialaisessa islamissa alimman tason uskonoppinut. Periaatteessa mullahin pitäisi olla opiskellut Koraania, islamin perinteitä (hadith) ja islamilaista lakia (fiqh). Mullahit johtavat moskeijoissa rukouksia, suorittavat uskonnollisia seremonioita. Lisäksi mullahit saattavat opettaa islamilaisessa koulussa (madrassa).


title: Mullah

text: Mullahia käytetään yleensä šiialaisista oppineista. Sunnilaisuudessa vastaava oppinut on imaami.


title: Imaami

text: Imaami (arab "imām" 'johtaja, esikuva') on islamilainen uskonoppinut ja hengellinen johtaja. Termiä käytetään Koraanissa useasti, kun viitataan johtajiin tai Abrahamiin. Imaami johtaa esimerkiksi perjantairukousta sekä tulkitsee ja opettaa Koraania.


title: Imaami

text: Sunnalaisuudessa imaami on vastuussa paikallisyhteisössä tehtävistä uskonnollisista toimituksista. Šiialaisuudessa imaami on armoitettu ja hän voi antaa uutta jumalallista ilmoitusta. Islamilaisissa valtioissa imaamit ovat johtoasemissa myös poliittisesti, koska he pystyvät tulkitsemaan ja säätämään lakeja.


title: Imaami

text: Erään šiialaisuuden haaran, kaksitoistašiialaisuuden, mukaan kahdestoista imaami, Muhammadin jälkeläinen Alin ja Fatiman kautta, meni henkimuodossa kätköön ja palaa ajan lopussa mahdina palauttamaan oikeudenmukaisuuden maan päälle. Ajatollah Ruhollah Khomeinin tulkinnan mukaan tällä välin johtajina pitäisi toimia oppineiden faqihien imaamin edustajana. Khomeini toimi tässä asemassa kuolemaansa saakka.


title: Imaami

text: Imaamin virka-asu koostuu koko vartalon mittaisesta kaavusta, jota nimetään cübbeksi, sekä päähineestä mikä on nimeltään sarik. Useimmissa maissa imaamin päähineeseen kiedotaan 2, 3, 6 tai jopa 12 metriä pitkä kangas, joka ilmentää imaamin arvo-asemaa muslimiyhteisössä. Mitä suurempi sarik on, sitä korkea-arvoisemmasta imaamista on kyse. Tämä hierarkinen käytäntö oli varsin yleinen etenkin Osmanien valtakunnan aikana ja se onkin säilynyt osittain jopa tähän päivään saakka.


title: Ksylometatsoliini

text: Ksylometatsoliini on nenän limakalvon hoitoon käytettävä lääke, joka supistaa paikallisesti limakalvon verisuonia. Rakenteeltaan ksylometatsoliini on sympatomimeettisesti vaikuttava imidatsolijohdos. Lääkettä on saatavilla nenäsumutteena ja nenätippoina. Ksylometatsoliinia myydään kauppanimillä Nasolin, Naso-Ratiopharm ja Otrivin.


title: Ksylometatsoliini

text: Ksylometatsoliini supistaa nenän limakalvon pieniä verisuonia, jolloin niistä pääsee tihkumaan vähemmän nestettä ulos, nenän tukkoisuus vähenee ja hengittäminen nenän kautta helpottuu. Ksylometatsoliini muistuttaa molekyylirakenteeltaan adrenaliinia, ja sitoutuu sen kanssa samoihin reseptoreihin eli α-adrenergisiin reseptoreihin. Vaikutus alkaa 5–10 minuutin kuluttua lääkkeen otosta ja kestää noin 6-8 tuntia.


title: Ksylometatsoliini

text: Ksylometatsoliinia käytetään nenän tukkoisuuden vähentämiseen. Flunssan oireiden hoidon lisäksi sitä voi käyttää myös aero-otiitin eli lentämisen yhteydessä ilmenevän korvakivun ehkäisyyn ja hoitoon. Ksylometatsoliinia voi ostaa apteekista ilman lääkärin määräystä.


title: Ksylometatsoliini

text: Ksylometatsoliini aiheuttaa vain harvoissa tapauksissa haittavaikutuksia, joita ovat esimerkiksi nenän limakalvon kirvely ja kuivuminen, päänsärky ja pahoinvointi. Lääkettä ei suositella kuitenkaan käytettäväksi itsehoidossa aikuisilla yli 10 päivää eikä alle 10-vuotiailla lapsilla yli 5 päivää. Liian pitkän käytön jälkeen saattaa esiintyä käänteinen vaikutus, eli limakalvojen verisuonet turpoavat ja liman eritys lisääntyy entisestään. Ahdaskulmaglaukoomaa sairastavien henkilöiden ei tulisi käyttää ksylometatsoliinia. Ksylometatsoliinin käytössä on myös makuongelma; se maistuu erittäin pahalta, joten varsinkin pienten lasten voi olla vaikea käyttää nenätippoja tai nenäsumutetta nenän ja suun välisen yhteyden vuoksi (aine kulkeutuu nenästä suuhun ja voi aiheuttaa jopa yökkäystä pahan makunsa vuoksi).


title: Sinkitys

text: Sinkitys on metallin päällystämistä korroosiolta suojaavalla sinkkikerroksella. Sinkitysmenetelminä on yleisesti käytössä sähkösinkitys (elektrolyyttinen pinnoitus) ja kuumasinkitys (kastaminen sulaan sinkkimetalliin). Sinkityksen korroosiolta suojaava vaikutus perustuu sinkin metalliseen epäjalouteen eli voimakkaaseen taipumukseen hapettua. Sinkin suojaava vaikutus on riippuvainen kerroksen paksuudesta, koska sinkki kuluu suojatessaan jalompaa, pinnoitettua ainetta.


title: Sinkitys

text: Sinkillä on hyvä kestävyys normaaleissa manner- ja meri-ilmastoissa, mutta se syöpyy nopeasti happamissa ilmastoissa, joita esiintyy teollisuusseuduilla tai saastuneiden kaupunkien ympärillä. Näihin ympäristöihin sopii paremmin alumiini- tai alumiini–sinkkipinnoitus.


title: Sinkitys

text: Sinkitys vaatii hyvän pohjapuhdistuksen, johon käytetään esimerkiksi 10-prosenttista suolahappoa. Varsinkin öljyt ja rasvat heikentävät sinkin tarttuvuutta, mikä heikentää suojausta. Sinkillä on tapana kuroa pienet aukot umpeen, riippuen kerroksen paksuudesta.


title: Sinkitys

text: Sähkösinkitys tarkoittaa metallisen kappaleen sähköavusteista päällystämistä sinkkikerroksella, jonka vahvuus on tavallisesti 8–12 µm, joskin kerrosvahvuus voi olla jopa 30 µm. Päällystäminen tapahtuu elektrolyysialtaassa useiden puhdistus- ja käsittelyvaiheiden jälkeen. Pinnoitus ei täytä koloja tai epätasaisuuksia, joten pinnan esikäsittelyyn tulee panostaa, jos halutaan kiiltävä kaunis pinta. Lopullisen pinnan korroosiokestävyys on hyvä ja suorassa suhteessa pinnoitteen paksuuteen. Sähkösinkittyä tuotetta sanotaan myös galvanoiduksi johtuen menetelmässä käytettävästä galvaanisesta parista.


title: Sinkitys

text: Sähkösinkityksen jälkeen kappaleen pinta yleensä passivoidaan sinkin hapettumisen hidastamiseksi. Vastasinkityn pinnan hapettuessa siihen muodostuu nopeasti ns. valkoruostetta. Passivointimenetelmät perustuvat nykyään yleensä 3-arvoisen kromin ja lisäaineiden käyttöön. Passivointikylvyssä reaktiotuotteista muodostuu pintaan suojaava, noin yhden mikrometrin vahvuinen kromaattikalvo. Käytettäessä 6-arvoista kromia saadaan pinnasta oliivinvihreä ja erittäin korroosionkestävä, mutta pinnoite sisältää karsinogeenistä 6-arvoista kromia. Toisinaan "passivointia" käytetään synonyyminä koko sähkösinkitysprosessille.


title: Sinkitys

text: Kuumasinkitys tarkoittaa metallin upottamista sulaan, noin 450 °C:n lämpöiseen sinkkikylpyyn, jossa teräs ja sinkki reagoivat keskenään. Kuumasinkityksessä muodostuu sähkösinkitystä paksumpi sinkkikerros, jonka paksuus on tyypillisesti 60–150 mikrometriä. Teräksen ja sinkin välisestä reaktiosta riippuen voi pinnoite olla hopeanhohtoinen ja kiiltävä (ohuemmat kerrokset) tai tummanharmaa ja matta (paksummat kerrokset). Pinnoite ei ole aivan tasainen tai tasavärinen, vaan siinä on kidekuvioita. Kuumasinkityksessä tulee pitää huoli siitä, että sinkki pääsee teräsrakenteen kaikkiin koloihin ja myös sieltä pois. Kuumasinkitettävään rakenteeseen tehdään tarvittaessa aukkoja sinkin esteettömän kulun varmistamiseksi.


title: Vihreä Lyhty

text: Vihreä Lyhty () on sarjakuvia julkaisevan DC Comicsin sarjakuvahahmo ja yksi tunnetuimmista supersankareista. Vihreä Lyhty on myös Oikeuden Puolustajien ja Oikeuden Yhteiskunnan jäsen.


title: Vihreä Lyhty

text: Vihreällä Lyhdyllä ei tarkoiteta ainoastaan yksittäistä sarjakuvahahmoa vaan DC-universumissa on useampia samannimisiä hahmoja. Usein puhutaankin ns. ”"Vihreän Lyhdyn Perinnöstä"” (Green Lanter's Legacy). Toinen samantyyppinen ”kiertävä” supersankari on Salama.


title: Vihreä Lyhty

text: Vihreä Lyhty on esiintynyt oman nimikkolehtensä lisäksi myös useissa piirretyissä; kuten esimerkiksi "Superystävissä" (Superfriends) 1970- ja 1980-luvuilla ja JLA -animaatiosarjassa ("Justice League" 2001–2004). Lisäksi hahmo esiintyi animaatioelokuvassa "" (2008). Esiintyy säännöllisesti myös lehdissä JLA ja JSA.


title: Vihreä Lyhty

text: Ohessa tunnetuimmat sekä pääasiallisesti maassa toimivat Lyhdyt:Alan Scott on alkuperäinen "Kultaisen Kauden" Vihreä Lyhty. Alan Scott löysi nuorena Tähtisydän (Starheart)-nimisen minimeteoriitin. Huomatessaan, että meteoriitti antoi hänelle ihmeellisiä voimia, hän päätti muovata siitä sormuksen johon hän kaiversi lyhtykuvion. Alan päätti käyttää voimiaan taistellakseen pahuutta vastaan ja ajan kuluessa Tähtisydämen kosminen energia siirtyi häneen, jolloin sormus muuttui hyödyttömäksi. Hän pitää sormusta kuitenkin edelleen tunnesyistä.


title: Vihreä Lyhty

text: Alan Scott on Oikeuden Yhteiskunnan perustajajäsen. Hän toimii myös useasti esikuvana nuoremmille sankareille ja yrittää paikata vieraantuneita välejään lapsiensa kanssa; Alan sai tietää vasta myöhemmin, että hänen ensimmäinen vaimonsa oli ennen itsemurhaansa synnyttänyt hänen kaksoslapsensa. Scott käyttää muista Lyhdyistä poiketen asussaan myös vihreää viittaa. Voimiensa ansiosta hän vanhenee hitaammin kuin tavallinen ihminen.


title: Vihreä Lyhty

text:
Rajoitus:
Bill Fingerin ja Martin Nodellin luoma hahmo esiintyi ensimmäisen kerran lehdessä All-American Comics #16 (heinäkuu 1940).Hal Jordan luotiin nk. "Hopeakaudella" ("Silver Age") ja samalla Vihreälle Lyhdylle luotiin uudenlainen syntytarina. Puolustusvoimissa työskennellyt Jordan löysi kerran harjoituslennon aikana autiomaahan pudonneen avaruusaluksen. Avaruusaluksen sisällä oli Abin Sur-niminen avaruusolento, joka ennen kuolemaansa luovutti Jordanille kantamansa voimasormuksen. Abin Sur kuului Vihreän Lyhdyn Joukkoihin ja luovuttaessaan sormuksensa eteenpäin, siirsi "sektorin 2814" Vihreän Lyhdyn tehtävät seuraajalleen. Vastuullinen Jordan suhtautui vakavasti uuteen vastuutehtäväänsä ja naamioituneena supersankarina auttoi niin apua tarvitsevia ihmisiä kuin Vihreän Lyhdyn Joukkojakin. Hal Jordan on supersankariryhmä Oikeuden Puolustajien reservijäsen. Supersankarit Vihreä Nuoli ja Musta Kanarialintu ovat hänen hyviä ystäviään. Hänen arkkivihollisensa on luopiolyhty Sinestro.


title: Vihreä Lyhty

text: Hal Jordanin kotikaupunki Coast City tuhoutui Teräsmiehen vihollisten Mongulin ja Kyborgi-Teräsmiehen hyökkäyksen seurauksena. Seurauksena tästä surunmurtama Jordan hyökkäsi Oa -planeetalle, riistäen itselleen lisävoimia planeetalla sijainneesta keskusvoimalähteestä. Hän muuttui Parallax-nimiseksi viholliseksi, joka yritti useasti palauttaa Coast Cityn kuolleet ihmiset henkiin joutuen useasti taistelemaan entisiä liittolaisiaan vastaan. Hän kuoli kuitenkin sankarina pelastaessaan maan "The Final Night" -lehden numerossa 4 (marraskuu 1996).


title: Vihreä Lyhty

text: Kuolemansa jälkeen kosminen Aaveen henki antoi hänelle mahdollisuuden sovittaa syntinsä; Jordanista tuli Jim Corriganin jälkeen Aaveen seuraava ihmisisäntä. Aaveena toimiessaan Jordan käytti uusia lähes rajattomia voimiaan auttaakseen muita. Lopulta Jordanin katsottiin sovittaneen syntinsä ja hänet palautettiin takaisin Vihreäksi Lyhdyksi (ja elävien kirjoihin) tarinassa "Green Lantern Rebirth". Vaikka muiden sankarien silmissä kadonneen luottamuksen takaisinsaaminen on ollut vaikeaa, voimakastahtoisin Vihreä Lyhty tekee parhaansa ollakseen jälleen se sankari, joka hän alun alkujaan olikin.


title: Vihreä Lyhty

text: Rajoitus:


title: Vihreä Lyhty

text: Ensiesiintyminen: Showcase #22 (syyskuu-lokakuu 1959). Hahmon loivat käsikirjoittaja John Broome, artistit Gil Kane & Joe Giella ja Julius Schwartz.Ensiesiintyminen: Green Lantern Vol. 2 #87 (joulu–tammikuu 1971–1972). Hahmon loivat käsikirjoittaja John Broome, artistit Denny O’Neil, Neal Adams ja Dick Giordano.


title: Vihreä Lyhty

text:
Alla muutamia sarjakuvissa enemmän esiintyneitä Lyhtyjä
Vihreän Lyhdyn joukkoihin () on kuulunut tuhansia jäseniä. V.L. Joukkoja voisi parhaiten kuvata intergalaktiiviseksi Rauhanturva-joukoiksi. Heidän ensisijainen tehtävänsä on ylläpitää oman sektorinsa turvallisuutta ja toimia sovittelijoina sotatilanteissa.


title: Vihreä Lyhty

text: Suurin osa Vihreistä Lyhdyistä kuolivat tai menettivät voimansa Hal Jordanin hyökätessä Oa-planeetalle varastamaan oalaisten keskusvoimanlähdettä (oalaiset ovat Vihreiden Lyhtyjen sormusten ensisijainen voimienlähde), tappaen useita Lyhtyjä ja oalaisia matkallaan. Tavan mukaan kuolemaisillaan olevan Vihreän Lyhdyn on löydettävä itselleen (sormuksen kelpuuttama) seuraaja, jolle jättää sektorinsa suojelun.


title: Vihreä Lyhty

text: Vihreiden Lyhtyjen suurimpia vihollisia ovat niin kutsutut Ihmismetsästäjät; ne ovat luopioandroideja, jotka oalaiset alun perin olivat luoneet suojelemaan universumia.


title: Vihreä Lyhty

text: Vihreillä lyhdyillä on useita erilaisia uskollisuusvaloja. Tässä niistä muutamia:Engl. ” In brightest day, in blackest night, no evil shall escape my sight! Let those who worship evil's might beware my power...Green Lantern's light” (vala John Broomen kirjoittama, muun muassa Jordanin yleensä käyttämä).Engl. ” And I shall shed my light over dark evil, for the dark things cannot stand the light, the light of Green Lantern” (Martin Nodellin ja Bill Fingerin kirjoittama, Alan Scottin sekä Tomar-Ren käyttämä)


title: Vihreä Lyhty

text: John Stewart esiintyi animaatiosarjassa "Justice League", jossa se oli sarjan yksi päähahmoista ja Oikeuden Puolustajien perustajajäsen. Stewartin äänenä toimi Phil LaMarr.


title: Vihreä Lyhty

text: Hahmon luonnehdintaa oli muutettu sarjakuvaversiosta olemalla Yhdysvaltain entinen merijalkaväen sotilas, eikä arkkitehtuuri. Sarjan aikana hän toimi useimmiten Salaman taisteluparina. Lisäksi Stewart oli rakastunut ryhmän toiseen naisjäseneen Haukkatyttöön sarjan toisella tuotantokaudella. Kaksikko lopulta ryhtyi seurustelemaan sarjan viimeisissä jaksoissa, mutta erosi lähes saman tien Haukkatytön paljastuttua olevan Thanagarien vakooja.


title: Vihreä Lyhty

text: Stewart esiintyi myös "Justice Leaguen" spin-off-sarjassa "Justice League Unlimitedissa", jossa hahmon äänenä jatkoi Phil LaMarr. Hahmo koki pieniä ulkoisia muutoksia sen ollessa kalju ja kasvatettuaan pukinparran. Stewart koki sarjan aikana pääosin erinäisiä tilanteita kahden naisen välillä. Stewart seurusteli sarjassa Vixenin kanssa, mutta koki edelleen pieniä tunteita Haukkatyttöä kohtaan, joka oli palannut karkotuksensa jälkeen takaisin Oikeuden Puolustajiin. Siitä huolimatta Stewart käyttäytyi entiseen tapaansa tiukkana sotilaana läpi tehtävien.


title: Vihreä Lyhty

text: Myös Hal Jordan teki lyhyen cameoroolin sarjan ensimmäisen tuotantokauden päätösjaksossa.


title: Hattu

text: Hattu on tavallisesti jäykästä materiaalista valmistettu päähine, jossa on kupu ja usein lieri. Hattua voidaan käyttää esimerkiksi pään suojaamiseen ja lämpöenergian säilyttämiseen, koristeena, itseilmaisuna tai kantajansa aseman merkkinä.


title: Hattu

text: Ensimmäiset tunnetut kuvaukset hatuista löytyvät hautamaalauksista muinaisen Egyptin Thebasta noin vuodelta 3200 eaa. Näissä kuvissa esiintyy olkihattuinen mies. Muita viittauksia miesten, ja etenkin orjien, käyttämiin hattuihin löytyy myös Antiikin Kreikasta ja Antiikin Roomasta. Samaan aikaan naiset kuvattiin esimerkiksi huppujen tai huivien kanssa.


title: Hattu

text: Hattuja alettiin 1300-luvun jälkeisessä Euroopassa käyttää sääsuojana muiden päähineiden sijaan. Miesten aiemmin käyttämät huput ja päähineet kehittyivät näyttäviksi varakkaiden herrojen hatuiksi, joita alettiin käyttää muotipukineena. Naisten hattu kehittyi keskiajalla apostolikan eli nunnahunnun tapaisesta kaulan ja pään ympäri kääritystä huivista, joka oli tullut Eurooppaan Lähi-idästä ristiretkeläisten mukana. Keskiaikaan mennessä tämä huivi oli kehittynyt koristeelliseksi ja näyttäväksi päähineeksi. Huivin alle lisättiin pehmusteita ja korkeita tukirakenteita, jolloin saatiin kartion, torven tai sydämen muotoisia kankaalla verhottuja pukineita.


title: Hattu

text:
1500-luvulla naisten hattumalli yksinkertaistui. Hattujen lisäksi naiset käyttivät huntuja ja leuan alta solmittavia myssyjä. Jotkin naistenhatut ottivat vaikutteita miesten hattumalleista. Suosituimmat miesten hatut valmistettiin 1500-luvulla pehmeistä materiaaleista, ja kangas kurottiin päälaen kohdalta kasaan. Koristeluna käytettiin usein sulkia tai korukiviä. Hatun korkeus kuvasti kantajansa yhteiskunnallista asemaa.
1600-luvulla miesten hatut valmistettiin huovasta, ja ne olivat aiempaa matalampia ja leveälierisempiä. Koristeina käytettiin pitkiä, riippuvia strutsinsulkia tai nauhoja. Hieman myöhemmin huopahatut ylitti pitkäksi aikaa suosiossa kolmikolkkahattu. 1700-luvulla kaksikolkkahattu otettiin armeijaväen asuun ja aatelisunivormuun.


title: Hattu

text: 1600-luvun lopulla peruukit nousivat suosioon erityisesti Ranskassa, ja miehet alkoivat kuljettaa hattujaan lähinnä kainalossaan, jotta päähine ei päässyt sotkemaan kampausta. Myös naisilla peruukki oli korkea ja koristeellinen, ja hattu asetettiin sirosti sen päälle. Tavallisen kansan hatut 1700-luvulla olivat nauhoilla sidottuja leveälierisiä olkihattuja tai hilkkoja.


title: Hattu

text:
Suureelliset peruukit ja hatut menettivät suosionsa Ranskassa vuoden 1789 vallankumouksen jälkeen, sillä ne yhdistettiin aristokratiaan. Keski- ja yläluokkaiset miehet alkoivat suosia muotoiltuja hattuja, silintereitä ja knalleja. Naiset käyttivät olki- ja huopahattuja, jotka oli usein koristeltu sulilla.
Suuret ja koristellut päähineet palasivat muotiin 1900-luvun alussa, ja kaikki käyttivät hattuja ikään tai sosiaaliseen taustaan katsomatta, kerjäläisiä lukuun ottamatta. Naisten hatut olivat 1920-luvun alussa suhteellisen yksinkertaisia, ja huovasta tai oljesta tehdyt syvällä istuvat kellohatut olivat muotia. Seuraavalla vuosikymmenellä naisten hattuja oli monentyylisiä, ja erityisen suosittu oli nutturaverkko.


title: Hattu

text: Toisen maailmansodan jälkeen hattujen käyttö väheni merkittävästi, eivätkä ne enää osoittaneet sosiaalista asemaa kuten ennen. 1950-luvun hatut olivat pieniä ja päätä myötäileviä tai suuria leveälierisiä hellehattuja. 1960-luvulla käytettiin pillerihattuja, harsoja, rusetteja tai kukkia, ja vuosikymmenen lopulla suosittiin rentoja lätsiä ja roikkuvalierisiä hellehattuja. 1970-luvulla nekin väistyivät käytöstä. Nykyaikana mikä tahansa yksilöllinen hattutyyli on mahdollinen.


title: Hattu

text: Hattuja on tehty esimerkiksi huovasta, nahasta, muovista ja erilaisista kankaista. Tuohi, taula, olki ja pahvi ovat erikoisempia hattumateriaaleja.


title: Hattu

text: Usein hatussa on koristeita, kuten nauhoja ja sulkia. Suruaikaan mustaan hattuun on voitu liittää myös huntu. Hattu voi sisältää lisäosia kuten lipan tai korvaläpät. Korvaläpät voidaan kääntää kylmällä ilmalla korvien suojaksi.


title: Hattu

text: Hattuja on valmistettu jo pitkään teollisesti. Miesten hattuja tekee hatuntekijä. Naisten hattujen tekijä on modisti, joka myös valitsee tyyliin pitsit, koristeet ja muut asusteet. Modisti on ammattilaisena keskittynyt etenkin naisten kalliiden, yksilöllisten hattujen suunnitteluun.


title: Hattu

text: Suomessa tärkeä symboliarvo on tohtorinhatulla. Nykyään oppiarvoja osoittavien hattujen ja lakkien käyttö on rajoitettu erityisiin tilaisuuksiin. Tohtorinhattua käytetään promootion lisäksi vain kustoksen ja vastaväittäjän asemassa väitöstilaisuudessa sekä yliopiston erityisissä juhlatilaisuuksissa.


title: Hattu

text: Suomen sarjakuvaseura jakaa Puupäähattua ansioituneille sarjakuvapiirtäjille. Ola Fogelbergin sarjakuvasankarin Pekka Puupään hattu on tyypillinen pitkänmallinen.


title: Hattu

text: Hattua on käytetty myös merkinantoon. Metsästäjä viestittää punaisella hatulla matkan päähän olevansa ihminen, jotta muut metsästäjät eivät ampuisi häntä.


title: Hattu

text: Hatun katsotaan olevan tärkeä osa asukokonaisuutta esimerkiksi häissä tai muissa tilaisuuksissa, jossa edellytetään muodollista pukeutumista.


title: Hattu

text: Toisinaan halutaan korostaa omaa persoonallisuutta pitämällä tavalliseksi mielletystä poikkeavaa hattua.


title: Hattu

text: Toisinaan hatun päässä pitäminen merkitsee kunnioitusta, toisinaan sen pois ottaminen. Esimerkiksi juutalaiset pitävät hattua päässä synagogassa ja sisätiloissa, kun taas kristityt miehet ”paljastavat” päänsä tullessaan sisätilaan tai kirkkoon. Ulkona käytettäväksi tarkoitettu päähine riisutaan usein sisätiloihin mennessä samalla muidenkin ulkovaatteiden kanssa. Länsimaissa hyviin tapoihin kuuluu, että hattu päässä ei syödä.


title: Hattu

text: Väinö Linna käyttää "Tuntemattomassa sotilaassa" näitä tapoja kuvatessaan ironisesti suomalaista kansanluonnetta. Määtän kysyessä mitä on urheus, Vanhala vastaa urheuden ilmenevän siinä, ettei ”"korpisoturi" – – "ota lakkia päästänsä muualla kuin kun kirkossa ja lakituvassa"”.


title: Hattu

text:
Kuvaannollisesti hattu voi viitata henkilön asemaan tai rooliin. Tällä tavoin termiä käyttää esimerkiksi Edward de Bono (1990) viitatessaan keskustelijoiden erilaisiin rooleihin ilmauksella "ajatteluhattu".
Kaunokirjallisuudessa Mario Puzon romaanissa "Kummisetä" hattu osoittaa tietyn ajatusmaailman omaksumista seuraavassa Tom Hagenin repliikissä Michael Corleonelle: ""[P]anin sisilialaisen hatun päähäni ja lopulta tajusin senkin.""
Hattuun liittyy monia sanontoja, kuten (kerjätä) "hattu kourassa", "(tehdä) hattutemppu" tai "nostaa hattua".


title: Solmio

text: Solmio eli kravatti on kaulan ympärille puettu kankaasta valmistettu asuste, jota käytetään kauluspaidan kanssa. Eräs muunnelma solmiosta on solmuke eli rusetti.


title: Solmio

text: Solmiota käyttävät yleensä miehet, mutta toisinaan myös naiset joko muodikkaana vaatekappaleena tai osana univormua. Solmio kehittyi kaulan ympärille solmitusta huivista. Modernin solmion malli on 1630-luvulta, Ranskan Ludvig XIII:n puolelle Guisen herttuaa ja Maria de' Mediciä vastaan liittyneiltä kroatialaisilta palkkasotilailta, joiden perinteinen solmiomainen huivi herätti Ranskassa huomiota ja kehittyi muodiksi.


title: Solmio

text: Nykyaikaisen solmion ajatellaan olevan peräisin Ranskasta kroaattialaisten palkkasotureiden pukeutumisesta Kolmikymmenvuotisen sodan (1618–1648) aikana heidän toimiessaan ranskalaisten joukoissa ja käyttäessään perinteistään, kudottua ja kapeaa kaulanauhaa. Tämä koriste herätti kiinnostusta pariisilaisissa ja sen nimeksi vakiintui kroaatista johdettu ranskankielinen sana "cravate", josta juontuu suomenkielinen sana "kravatti".


title: Solmio

text: Solmioita valmistetaan eri materiaaleista ja niiden sekoitteista, joista silkki on yleisin. Villa on toinen perinteinen materiaali, samoin puuvilla ja pellava. Solmioita valmistetaan myös keinokuiduista. Laadukas solmio leikataan kankaasta diagonaalin suuntaan ja sen sisällä on tukikangas, joka antaa solmiolle ryhdin. Neulotut solmiot ovat harvinaisempi laji, joiden näkyvä osa on usein tasalevyinen ja päättyy suorasti.


title: Solmio

text: Kravattisolmu on kravattiin tehtävä kiristyvä solmu. Kravatin ohuemman pään on tarkoitus liukua solmun sisällä ja siten mahdollistaa kravatin kiristämisen ja löysäämisen.


title: Solmio

text: Kaksi yleisimmin käytettyä solmua ovat "englantilainen solmu" (four-in-hand) ja "ranskalainen solmu" (puoli-Windsor). Englantilainen kravattisolmu on muodoltaan toispuoleinen, suipompi ja kapeampi kuin ranskalainen kravattisolmu. Solmun valinta riippuu kauluksen muodosta sekä solmion leveydestä ja materiaalista. Englantilainen solmu sopii yleensä paremmin kauluksiin, joiden kielien väliin jää kapeampi rako. Yksinkertaisempana solmuna englantilainen solmu on myös parempi vaihtoehto, jos solmion materiaali on hyvin paksua. Ranskalainen solmu on symmetrisempi ja sopii kaulukseen, jonka aukko on leveämpi.


title: Solmio

text:
Englantilaisen solmun solmiminen:
Yleinen virhe on solmia kravatin solmu liian tiukaksi. Useimmissa tilanteissa solmu näyttää paremmalta, jos se on löyhä, eli solmu kiedotaan muotoonsa löysästi ja kiristetään vasta lopuksi. Jos solmion materiaali on ohutta, solmua voidaan kasvattaa kietomalla kravatin pääosaa solmun ympärille kerran tai kaksi ennen kuin leveä pää kiertää ylös ja itsensä alle. Kravattisolmuja on monia erilaisia, kaikkiaan 85 tai jopa 188.


title: Solmio

text: Nykyään solmio on eräs miehen puvun värikkäimmistä osista. Solmion värit valitaan yleensä siten, että ne toistavat paidan tai puvun värejä tai muutoin sopivat niihin. Helppo muistisääntö on sellainen, että solmio on aina paitaa tummempi sekä erivärinen kuin puku. Solmion kuvioiden määrä kannattaa suhteuttaa muuhun pukeutumiseen turhia ristiriitoja välttäen. Esimerkiksi viistoruudullinen solmio vaakaruudullisen paidan kanssa on yhdistelmä, joka vaatii hyvää tyylitajua onnistuakseen.


title: Solmio

text: Yksivärinen solmio on helppo sovittaa muuhun pukeutumiseen ja varma yhdistelmä on samanvärinen solmio sekä paita. Raidallisten solmioiden käytössä kannattaa olla varovainen Isossa-Britanniassa, jossa monilla organisaatioilla on oma kuvionsa (vrt. tartaanit). Englantilaisten solmioiden raidat kulkevat yleensä vasemmalta oikealle alas ja amerikkalaisten toisinpäin. Muita väri- ja kuvioyhdistelmiä on lukuisia. Kuviot voivat olla kankaaseen kudottuja, painettuja tai käsinmaalattuja. Geometriset kuviot ovat yleisiä, etenkin kudottuina. Painetuissa solmioissa on laaja valikoima sarjakuvahahmoja, eläimiä jne., joiden käyttöä kannattaa harkita varoen.


title: Solmio

text: Vapaana liehuva solmio on usein tiellä, etenkin ruokaillessa. Solmion voi taittaa rinnan kohdalta paidan sisälle, joka luo parhaimmillaan tyylikkään rentoutuneen vaikutelman, ilman takkia ja hihat käärittynä. Se ei kuitenkaan sovi useimpiin tilanteisiin, joten solmion kanssa käytetään usein solmionpidikettä, joka on esim. jousitoiminen koru, joka puristaa solmion paidan nappilistaan kiinni. Toinen yleinen malli on kultainen ketju, joka kiinnitetään nappiin. Solmionpidikkeen materiaalin (kulta tai hopea) kuuluu vastata vyönsolkea, kalvosinnappeja ja kelloa, tai värin (pidikkeet ovat usein emaljoituja) asun muita värejä. Nykyään harvinaisen plastron-solmion kanssa käytetään kankaan läpäisevää solmioneulaa.


title: Suomen presidentinvaali 1956

text: Suomen presidentinvaalin 1956 voitti Maalaisliiton pääministeri Urho Kaleva Kekkonen, jonka merkittävin kilpailija oli SDP:n eduskunnan puhemies K.-A. Fagerholm, joka hävisi ratkaisevassa äänestyksessä vain kahden äänen erolla. Kokoomuksen ehdokkaana oli Suomen Lontoon-suurlähettiläs Sakari Tuomioja, SKDL:n ehdokkaana kansanedustaja ja entinen ministeri Eino Kilpi, RKP:n ehdokkaana puolueen puheenjohtaja, entinen pääministeri Ralf Törngren ja Suomen Kansanpuolueen ehdokkaana Helsingin ylipormestari Eero Rydman.


title: Suomen presidentinvaali 1956

text: Vuoden 1950 vaalissa toiselle kaudelleen valittu presidentti J. K. Paasikivi oli vaalin aikoihin jo tuolloin varsin iäkäs, 80-vuotias, joten hänen luopumistaan presidentin virasta vuonna 1956 pidettiin yleisesti etukäteen selvänä. Paasikivi itse ei koskaan julkisesti ottanut kantaa seuraajaansa eikä tehnyt poliittista testamenttia. Suomen kansainvälispoliittinen asema oli Paasikiven presidenttikauden lopulla vahvistunut merkittävästi Suomen päästyä Yhdistyneiden Kansakuntien ja Pohjoismaiden neuvoston jäseneksi. Lisäksi vuoden 1956 alussa Neuvostoliitto palautti Porkkalan vuokra-alueen Suomelle, minkä katsottiin yleisesti kruunanneen vanhan valtiomiehen elämäntyön; luovutusasiakirja allekirjoitettiin Neuvostoliiton Helsingin-suurlähetystössä pari viikkoa presidentinvaalin valitsijamiesvaalien jälkeen.


title: Suomen presidentinvaali 1956

text: Kaikki kuusi eduskuntapuoluetta valitsivat hyvissä ajoin ennen vuoden 1956 vaalia omat presidenttiehdokkaansa, joista jokainen oli ollut läheisessä yhteistyössä Paasikiven kanssa. Itse vaalikamppailu oli kaikkia sitä edeltäneitä repivämpi, kiivaampi ja kovasanaisempi eikä siinä kaihdettu myöskään puuttumista ehdokkaiden henkilökohtaisiin ominaisuuksiin. Erityisen rajusti hyökättiin Maalaisliiton ehdokasta, pääministeri Urho Kekkosta vastaan, ja helsinkiläinen bulevardilehti Sensaatio Uutiset [sic] suorastaan erikoistui levittämään skandaalinkäryisiä juttuja Kekkosen yksityiselämästä. Kekkosella ei ollut täyttä kannatusta omassa puolueessaankaan, koska Maalaisliiton ehdokkaaksi oli ollut esillä myös puolueen vanhempaan polveen kuulunut maanviljelysneuvos Viljami Kalliokoski. Kekkosen nimen ympärillä velloneisiin huhuihin kiinnitti huomiota muiden muassa tohtori Eirik Hornborg, joka vaati "Hufvudstadsbladetissa" toukokuussa 1955 julkaisemassaan kirjoituksessa Kekkosta joko nostamaan kanteen "Sensaatio Uutiset" -lehteä vastaan tai luopumaan presidenttiehdokkuudestaan. Kekkonen ei kuitenkaan tehnyt kumpaakaan, vaan toimitti julkisuuteen tiedotteen, jossa hän kommentoi huhukampanjaa lyhyesti ja ilmoitti, ettei hän enää aikonut puuttua asiaan. Vaalikamppailu oli kiivas muidenkin presidenttiehdokkaiden osalta ja lähes kaikkien taustoista etsittiin ja löydettiin aseita vastustajien käsiin. Kansanpuolueen ehdokas, ylipormestari Eero Rydman jäi kampanjoinnissa miltei huomaamattomaksi.


title: Suomen presidentinvaali 1956

text: SDP:n puoluekokouksessa kesäkuussa 1955 järjestettiin ”koeäänestys” puolueen presidenttiehdokkaasta. Vastakkain olivat K.-A. Fagerholm ja Väinö Tanner. Fagerholm voitti äänestyksen yhden äänen enemmistöllä ja hänet nimitettiin presidenttiehdokkaaksi.


title: Suomen presidentinvaali 1956

text: Valitsijamiesten vaalit käytiin 16.–17. tammikuuta


title: Suomen presidentinvaali 1956

text: Valitsijamiesten suorittama tasavallan presidentin vaali käytiin 15. helmikuuta.Ensimmäisellä kierroksella kaikki valitsijamiehet äänestivät puolueen omaa ehdokasta. Vaalitoimitus alkoi eduskunnan istuntosalissa pääministeri Urho Kekkosen johdolla kello 15.00, ja äänestys alkoi nimenhuudon ja muiden tavanomaisten alkutoimitusten jälkeen kello 15.20. Äänten julkiluvun päätyttyä Kekkonen keskeytti vaalitoimituksen kello 15.45, minkä jälkeen seurasi valitsijamiesten neuvottelutauko.


title: Suomen presidentinvaali 1956

text: Vaalitoimitus jatkui nelituntiseksi venyneen neuvottelutauon jälkeen kello 19.45, jolloin julistettiin ensimmäisen äänestyksen tulos. Toisella kierroksella käytiin pudotuspeli.


title: Suomen presidentinvaali 1956

text: Suomen Kansanpuolueen, Ruotsalaisen Kansanpuolueen, Suomen Kansan Demokraattisen Liiton, Kansallisen Kokoomuksen ja Vapaamielisten Liiton valitsijamiehet luopuivat kannattamasta nimikkoehdokkaitaan.


title: Suomen presidentinvaali 1956

text: On arvioitu, että porvariryhmittymät pyrkivät "pelastamaan" presidenttiyden joutumasta sen enempää sosialistille (Fagerholm) kuin monien suuresti inhoamalle Kekkosellekaan, ja arvioiden Tuomiojan heikoksi keräämään riittävän laajan kannatuksen myöhemmillä kierroksilla, yrittivät saada istuvan presidentin Paasikiven jatkoon siirtämällä kukin äänensä tälle. Ensin Paasikivi ilmoitti, että hän suostuisi ehdokkaaksi vain jos 200 valitsijamiestä kannattaisi häntä. Myöhemmin hän lievensi ehtojaan siten, että useimpien Maalaisliiton valitsijamiesten olisi pitänyt tukea häntä. Tässä yhteydessä Paasikivi mainitsi, että valitsijamiehenä hän kannattaisi Kekkosta, koska he olivat olleet hyviä työtovereita jo yli 11 vuotta (katso esim. Tuomo Polvinen, J.K. Paasikivi - Valtiomiehen elämäntyö, osa 5, 2003; Seppo Zetterberg ym., toim., Suomen historian pikkujättiläinen; J.K. Paasikiven päiväkirjat, osa 2).


title: Suomen presidentinvaali 1956

text: Tasavallan presidentti J. K. Paasikivi sai toisella kierroksella 84 ääntä, vaikka ei ollutkaan virallisesti ehdokkaana. Tuon takia Vapaamielisten ja Kokoomuksen virallinen ehdokas Sakari Tuomioja ei saanut lainkaan ääniä, kuten ei myöskään Eero Rydman eikä Ralf Törngren.


title: Suomen presidentinvaali 1956

text: Mikäli ketkään muut eivät olisi luopuneet nimikkoehdokkaistaan, kolmannelle kierrokselle olisivat menneet Kekkonen (88) ja Paasikivi (84), Fagerholmin ja kansandemokraattien ehdokkaan pudotessa. Porvariryhmät arvioivat, että siinä valintatilanteessa SDP tulisi vanhan presidentin taakse, Kekkosta vastaan, ja Paasikivi näin voittaisi noin 156 äänellä.


title: Suomen presidentinvaali 1956

text: Kommunistit puolestaan eivät halunneet päästää porvareita voittamaan (Kekkosta ei heillä luettu sinänsä porvariksi) eikä Paasikiveä jatkokaudelle. On väitetty, että jo tässä vaiheessa SKDL:n yksimielinen kanta olisi ollut Kekkosen puolesta, ja Fagerholmille tulleet kansandemokraattiäänet vain Paasikiven pudottamiseen kolmannelta kierrokselta tarvittuja taktisia ääniä. Niin ikään on väitetty, että tuossa vaiheessa olisi ollut ilmassa pelkoja että jotkut SDP:n valitsijamiehistä eivät enää olisi uskoneet oman ehdokkaansa läpimenomahdollisuuksiin, ja olisivat voinet liittyä tukemaan Paasikiveä jo toisella kierroksella. Sen sijaan Kekkosen valitsijamiesten suhteen ei lipeämispelkoja nähtävästi katsottu olevan.


title: Suomen presidentinvaali 1956

text: Joka tapauksessa, toisella kierroksella SKDLn valitsijamiesäänet jakautuivat niin että vain 14 näistä äänesti Kekkosta ja peräti 42 Fagerholmia, toista sosialistileirin ehdokasta. Äänten jakautuminen toi molemmille näille yli 100 ääntä, mikä oli matemaattinen tae siitä että kukaan kolmas ei voinut ohittaa kumpaakaan heistä. Tuon takia Suomen Kansan Demokraattisen Liiton virallinen ehdokas Eino Kilpi ei saanut lainkaan ääniä.


title: Suomen presidentinvaali 1956

text: Kun sekä Fagerholm että Kekkonen näin saivat molemmat enemmän ääniä kuin Paasikivi, ja molemmat vieläpä yli 100, Paasikivi olikin se joka joutui pudotuspelin näkyväksi uhriksi, eikä päässyt kolmannelle kierrokselle.


title: Suomen presidentinvaali 1956

text: Ratkaiseva kolmas äänestys alkoi kello 20.36. SKDLn valitsijamiehet siirtyivät kaikki Kekkosen tueksi, sitä huolimatta että 42 näistä oli toisella kierroksella äänestänyt Fagerholmia. Tällöin Kekkosen takana oli 88 omaa ja 56 kansandemokraattia, yhteensä 144 ääntä. Äänestyksen tulos alkoi olla selvillä kello 20.55, ja vaalin lopputulos julistettiin kello 21.12. Todettuaan pääministeri Urho Kekkosen tulleen valituksi uudeksi tasavallan presidentiksi 1. maaliskuuta 1956 alkavalle ja 1. maaliskuuta 1962 päättyvälle virkakaudelle Kekkonen julisti vaalitoimituksen päättyneeksi kello 21.14.


title: Suomen presidentinvaali 1956

text: Suomen Kansanpuolueen ja Ruotsalaisen Kansanpuolueen valitsijaryhmät jakautuivat molemmat näkyvästi. Jälkeenpäin on sanottu että Kekkosen voiton takasi Kansanpuolueen naiset - selkeästi Kekkosvastaisen puolueen sisällä ollen ainoat valitsijamiehet, jotka saattoivat hyväksyä Kekkosen, ja sitten hyväksyivätkin äänestämällä tätä mieluummin kuin sosdem Fagerholmia (seuranneen aikakauden politiikan arvioijat ovat myös väittäneet, että Kekkonen ei unohtanut tätä tukea, vaan suosi jatkossa Kansanpuolueen itselleen myötämielistä osaa esimerkiksi hallitusneuvotteluissa). Näiden puolueiden valitsijamiehistä useimmat ilmoittivat julkisesti ketä aikovat äänestää, ja kaikkien osalta saatiin joko oma tai ryhmän ilmoitus siitä kuinka tämä oli käyttänyt äänensä. Julkistettujen tietojen mukaan Kekkonen sai näiltä yhteensä vain 6 ääntä, Fagerholm taas olisi saanut 21 ääntä. Näin ei kuitenkaan todellisuudessa käynyt: Kekkosen saatua yhteensä 151 ääntä, hän oli saanut yhden äänen joko "loikkarina" SDP:stä, tai yhden lisä-äänen Kokoomuksesta, VL:sta, Kansanpuolueesta tai RKP:stä. Kokoomusta, VL:oa ja Kansanpuoluetta (kansanpuolueen "miehiä") on kuitenkin pidetty epätodennäköisinä lisä-äänen lähteinä, niin selkeitä oli näiden valitsijamiesten Kekkos-vastaisuus myös kaikessa muussa aikakauden politiikassa.


title: Suomen presidentinvaali 1956

text: Jos äänet olisivat menneet tasan, arpa olisi ratkaissut. Siinäkin Kekkosella olisi vielä ollut 50% mahdollisuus voittoon, eli kyseinen yksi ääni ei olisi vielä täysin taannut Fagerholmin voittoa.


title: Suomen presidentinvaali 1956

text: Presidentinvaalin vaalitoimitus oli kokonaisuudessaan ennätyksellisen pitkä; se kesti yli kuusi tuntia. Jo yksin ensimmäisen ja toisen kierroksen välinen valitsijamiesten neuvottelutauko muodostui nelituntiseksi eli pitemmäksi kuin yksikään siihenastinen presidentinvaali kokonaisuudessaan. Vuoden 1925 presidentinvaali oli kestänyt yhteensä kolme tuntia ja 50 minuuttia.


title: Suomen presidentinvaali 1956

text: Kekkosen voiton taanneesta "ratkaisevasta äänestä" on väitelty vuosikymmeniä, sillä valitsijamiesten ja ryhmien itsensä aikanaan antamien tietojen mukaan laskelma olisi mennyt tasan 150–150. Siispä ainakin yksi valitsijamies oli äänestänyt toisin kuin hän tai ryhmänsä kertoi ja ratkaissut tuloksen.


title: Suomen presidentinvaali 1956

text: Kekkosen elämäkertoja Juhani Suomi on esittänyt, että ääniä meni ristiin useampiakin, pääasiallisesti nojaten arvionsa siihen että Maalaisliitossa oli Kekkosen vastustajiakin, jolloin tämän äänimäärässä on ollut pakko olla enemmän kuin yksi tuntematon valitsijamies. Suomen arvio on kuitenkin torjuttu. On arvioitu että Maalaisliiton valitsijamiehinä ei ollut ainuttakaan Kekkosen vastustajaa. Vaikka näitä puolueessa olikin, sen valitsijamiehet olivat sitoutuneet puolueen nimeämän Kekkosen taakse jo valitsijamiesehdokkaiksi ryhtyessään eikä edes ehdokkaiksi sen mukaan ollut lähtenyt ketään Kekkosen vastustajaa.


title: Suomen presidentinvaali 1956

text: Useita eri valitsijamiehiä on sittemmin vuosikymmenien kuluessa veikattu Kekkosen salaisiksi kannattajiksi, jutun kuitenkaan varmistumatta puoleen tai toiseen. Tällaisiksi on arvioitu RKP:n Verner Korsbäckiä sekä sittemmin varsin pian surmansa saanutta SDP:n Penna Tervoa. Muun muassa poliittinen taustavaikuttaja, kauppaneuvos Kalle Kaihari piti vuonna 1981 julkaistuissa muistelmissaan juuri Tervoa ratkaisevan äänen antajana ja Tampereen silloisen kaupunginjohtajan Erkki Lindforsin taivuttelua tärkeimpänä vaikuttimena Tervon ratkaisuun. Korsbäck puolestaan mainitaan Kekkosen äänestäjänä Ahti Karjalaisen muistiinpanoissa jo vaalipäivänä helmikuussa 1956. Niin ikään Kalle Kaiharin sisaren Anni Flinckin on epäilty äänestäneen Kekkosta.


title: Suomen presidentinvaali 1956

text: Yli viidenkymmenen vuoden kuluttua, 1. huhtikuuta 2006 Ruotsalaisen kansanpuolueen edesmenneen kansanedustajan ja silloisen valitsijamiehen Ture Hollsténin pojanpoika julkisti isoisänsä antaman tiedon, että hän oli äänestänyt Kekkosta, ollessaan oletettu Fagerholmin äänien joukkoon. Eläkkeellä oleva pääjohtaja Jouko Loikkanen joka oli toiminut mm. pääministerin sihteerinä 1960-luvun alussa, vahvisti saaneensa saman tiedon Hollsténin äänen menosta Kekkoselle jo tuolloin RKPläiseltä ministeri Verner Korsbäckiltä. Kekkonen olikin siis saanut ratkaisevan äänen RKPn ryhmästä, joka oli jo valmiiksi hajallaan. Siihen nähden, että RKP puolueena ei yrittänytkään sitoa valitsijamiehiään ja että näistä osa julkisestikin tuki Kekkosta, on kuitenkin pidetty hieman outona että Hollstén ei asiaa myöntänyt jo tuolloin, ja tällä perusteella nyt esille tulleen tiedon luotettavuutta on kritisoitu. Aiemmin Hollsténin on nimennyt ratkaisevan äänen antajaksi muun muassa Ilkka Hakalehto vuonna 1974.


title: Suomen presidentinvaali 1956

text: Kekkonen itse sanoi, että Vihtori Kosolan poika Niilo Kosola oli ratkaisevan äänen antaja. Kosola oli näyttänyt Kekkoselle vaalilippunsa. Kosola kiisti tämän tiedon kysyttäessä vuonna 1990. Veikko Vennamon mielestä Kekkonen saattoi luulla Aatto Koivistoa Niilo Kosolaksi, koska nämä kävivät vaaliuurnalla aakkosjärjestyksen perusteella lähekkäin. Vennamo kertoi, että hänellä on kirjallinen todiste siitä että Aatto Koivisto äänesti Kekkosta.


title: Suomen presidentinvaali 1956

text: "Helsingin Sanomien" entisen pääkirjoitustoimittajan Erkki Pennasen mukaan hänen mummonsa Helena Virkki antoi äänensä Kekkoselle. Virkin nimi mainitaan myös Ahti Karjalaisen muistiinpanoissa vaalipäivänä samassa kohtaa kuin Korsbäck. Yhdysvaltain silloinen suurlähettiläs Helsingissä John D. Hickerson raportoi kotimaahansa maaliskuussa 1956, että ”yksi kokoomuslainen agraari” ei ollut äänestänyt Fagerholmia kolmannella kierroksella kuten muut kokoomuslaiset.


title: Suomen presidentinvaali 1988

text: Suomen presidentinvaali 1988 järjestettiin 31. tammikuuta ja 1. helmikuuta. Tuolloin oli ensi kertaa mahdollisuus valita tasavallan presidentti suoralla kansanvaalilla.Mauno Koivisto sai yli puolet kaikista annetuista äänistä kahdeksassa vaalipiirissä viidestätoista. Ahvenanmaalla Koiviston kannatus oli peräti 75,1 prosenttia. Paavo Väyrynen voitti Koiviston Oulun ja Lapin vaalipiireissä.


title: Suomen presidentinvaali 1988

text: Koska kukaan ehdokas ei saanut tarvittavaa yksinkertaista enemmistöä – yli 50 % äänistä –, valinta siirtyi samanaikaisesti valittujen 301 valitsijamiehen kokoukselle eli käytännössä presidentinvaalissa tarvittiin toinen kierros.


title: Suomen presidentinvaali 1988

text: Valitsijamiesjärjestelmää oli varsinkin edellisen, presidentinvaalin 1982 yhteydessä kritisoitu erityisesti sen vuoksi, että valitsijamiehillä oli mahdollisuus äänestää "mustaa hevosta". Suomen hallitusmuotoa (1919–2000) olikin muutettu vuonna 1987 niin, että valitsijamiehet saivat äänestää presidentiksi ainoastaan virallisia, ennen valitsijamiesvaaleja asetettuja presidenttiehdokkaita. Näin "mustan hevosen" mahdollisuutta ei enää ollut vaalissa 1988 ja samalla presidentin valitsijamiehet valittiin viimeisen kerran. Äänestäjillä oli käytössään kaksi vaalilippua, joista valkoisella äänestettiin presidenttiehdokasta ja ruskealla valitsijamiesehdokasta. Professori Risto Sänkiahon mukaan presidentinvaalin muuttumista luonteeltaan henkilövaaliksi osoitti selvästi se, että valitsijamiesten vaalikampanja jäi täysin presidenttiehdokkaiden kampanjoinnin varjoon eivätkä valitsijamiehet tosiasiassa käyneet juuri minkäänlaista vaalikamppailua. Lisäksi vaalissa äänioikeuttaan käyttäneistä noin neljä prosenttia äänesti vain presidenttiehdokasta eikä lainkaan valitsijamiesehdokasta.


title: Suomen presidentinvaali 1988

text: Valitsijamiehet kokoontuivat 15. helmikuuta eduskuntaan, jossa kokousta johti yksi presidenttiehdokkaista, pääministeri Harri Holkeri. Kokouksen sihteerinä toimi eduskunnan pääsihteeri Erkki Ketola. Aiempien eli 1982 valitsijamiesvaalien tapaan valitsijamiehiä oli valittu 301, jotta tasatulosta ei voisi syntyä ratkaisevassa kolmannessa äänestyksessä. Valitsijamiehet saattoivat kuitenkin äänestää tyhjää, joten tasatulos oli itse asiassa yhä mahdollinen myös ratkaisevassa äänestyksessä - näin ei kuitenkaan tapahtunut.


title: Suomen presidentinvaali 1988

text: Toisella kierroksella enemmistö Kokoomuksen valitsijamiehistä kannatti Koivistoa.


title: Suomen presidentinvaali 1988

text: Mauno Koiviston toinen, jälkimmäinen toimikausi alkoi 1. maaliskuuta 1988.


title: Anthony Horowitz

text: Anthony Horowitz (s. 5. toukokuuta 1956) on brittiläinen kirjailija ja tv-käsikirjoittaja. Hän on tehnyt kirjojen lisäksi myös käsikirjoituksia televisiolle, muun muassa sarjoihin "Midsomerin murhat", " Foylen sota" ja "Hercule Poirot", joita on esitetty Suomessa TV1:llä.


title: Anthony Horowitz

text: Hänen ensimmäinen romaaninsa "Enter Frederick K. Bower" ilmestyi hänen ollessaan 23-vuotias. Horowitzin vuonna 2000 aloittama nuortenkirjasarja teinivakooja Alex Riderista on hänen menestynein luomuksensa. Sarjan kolmas osa "Luurankosaari" voitti vuonna 2003 lasten ja nuorten itsensä äänestämän Red House Children’s Awardin. Ensimmäisen Alex Rider -romaanin "Stormbreaker" pohjalta on tehty myös elokuva vuonna 2006.


title: Anthony Horowitz

text: Englannin kirjakauppiaiden yhdistys valitsi Anthony Horowitzin vuoden 2007 kirjailijaksi, kun Horowitzin kirjoja oli myyty neljän vuoden aikana yli 3 miljoonaa kappaletta.


title: Anthony Horowitz

text: Horowitzilla on kaksi aikuista poikaa, ja hän on naimisissa TV-tuottaja Jill Greenin kanssa.


title: Virtuaaliyhteisö

text: Virtuaaliyhteisö on joukko ihmisiä, joka käy dialogia teknologian välityksellä useimmiten Internetissä. Yhteisöiksi voidaan nähdä erilaiset yksilöistä koostuvat ryhmät, jotka ovat sitoutuneet toisiinsa ja tämän vuoksi kokoontuneet yhteen. Yhteisö tarvitsee myös yhteisen mielenkiinnon kohteen ja säännöt ja jotta kyseistä ihmisten joukkoa voitaisiin kutsua virtuaaliyhteisöksi, on heidän välillään toteuduttava virtuaaliyhteisöllisyyden tunne. Näitä yhteisöjä ei sido aika eikä paikka, vaan useimmiten juuri yhteinen kiinnostuksen kohde.


title: Virtuaaliyhteisö

text: Virtuaaliyhteisölle ei kuitenkaan ole olemassa yhtä tiettyä määritelmää, koska termi voi tarkoittaa eri ihmisille eri asiaa. Jotkut voivat nähdä virtuaaliyhteisöt positiivisina sosiaalisina ilmiöinä, kun taas joidenkin mielestä virtuaaliyhteisöt voivat mahdollistaa vihamielisten verkostojen syntymisen.


title: Virtuaaliyhteisö

text: Virtuaaliyhteisöissä ihmiset voivat muun muassa vaihtaa mielipiteitään, väitellä, keskustella, vaihtaa tietoisuutta, tehdä suunnitelmia sekä juoruta keskenään. Ihmiset voivat keskenään tehdä virtuaaliyhteisöissä lähestulkoon kaikkea samaa, kuin todellisessa maailmassa. Virtuaaliyhteisön jäsenet saattavat myös tavata toisiaan Internetin ulkopuolella, "oikeassa maailmassa" eli IRL-maailmassa (engl. "In Real Life"). Tällaista tapaamista kutsutaan miitiksi.


title: Virtuaaliyhteisö

text: Luodut sosiaaliset siteet ovat vahvuudeltaan vaihtelevia. Identiteetti rakentuu virtuaaliyhteisöissä eri tavoin kuin reaalimaailmassa. Usein käytetään nimimerkkiä ja sen takana olevan henkilön on mahdollista olla anonyymi esimerkiksi sukupuolen ja iän puolesta.


title: Virtuaaliyhteisö

text: Virtuaaliyhteisön jäsenten tapaamispaikkoja kutsutaan virtuaaliareenoiksi tai verkkoyhteisöiksi.


title: Virtuaaliyhteisö

text: Virtuaaliyhteisöt koostuvat kolmesta eri tekijästä:


title: Virtuaaliyhteisö

text: Virtuaaliareena on tietoverkkoja hyödyntävä ympäristö, jonka kautta virtuaaliyhteisön jäsenet voivat olla yhteydessä toisiinsa. Virtuaaliareena kannustaa jäseniään aktiiviseen osallistumiseen ja voi sisältää useita rinnakkaisia kommunikointikanavia.


title: Virtuaaliyhteisö

text: Verkkoyhteisöllä tarkoitetaan ryhmää, jonka jäsenet ovat pitkäaikaisessa tai jatkuvassa vuorovaikutuksessa keskenään eri tiedonvälitystekniikoiden avulla. Ryhmän sisälle muodostuu monitasoisia sosiaalisia suhteita, hierarkiaa sekä mahdollisesti yhteisiä käyttäytymiskoodeja ja slangeja. Verkkoyhteisöön pätee "ryhmän" kehityksen eri vaiheet.


title: Virtuaaliyhteisö

text: Verkkoyhteisössä viestintä on monen suhde moneen -tyyppistä osanottajien kesken. Viestintä voi olla myös erikoistapauksissa keskittynyt yhdensuuntaiseen informatiiviseen viestintään. Nykyisin verkkoyhteisö-sanaa käytetään ilmaisemaan Internetissä toimivia sosiaalisia ryhmittymiä, joista monet ovat konkreettisia myös Internetin ulkopuolella.


title: Virtuaaliyhteisö

text: Verkkoyhteisöjä ovat esimerkiksi Fleim ja Aulabaari.


title: Virtuaaliyhteisö

text: Virtuaaliyhteisössä on monia hyötyjä, joita ei aina ole todellisessa maailmassa. Ne antavat mahdollisuuden jakaa ja lukea asioita ja tarinoita todellisesta elämästä. Oma identiteetti on helpompi tuoda esille virtuaaliyhteisöissä, koska niissä ei ole todellisessa elämässä tapahtuvan keskustelun sosiaalisia paineita. Keskustelun etenemistä virtuaaliyhteisössä ei voi myöskään ennustaa etukäteen, vaan se voi ajautua jopa odottamattomiin aiheisiin. Näin on mahdollistaa tahattomasti oppia uutta tietoa. Keskusteluissa viestin muoto on myös täysin kirjoittajan valittavana; voi kirjoittaa vain lyhyen kommentin tai vaihtoehtoisesti havainnollistavan vastauksen. Virtuaaliyhteisöt sopivat myös hyvin kenen tahansa aikatauluun, koska ne ovat auki 24 tuntia vuorokaudessa, joten niitä voi käyttää aina kun saatavilla on internet-yhteys.


title: Virtuaaliyhteisö

text: Virtuaaliyhteisöistä löytyy myös huonoja puolia. Yksi esimerkki on informaation liiallinen määrä yhteisöissä, jolloin keskusteluja on hyvin vaikea seurata. Informaation turhaa määrää ja keskustelujen vaikeaa seuraavuutta edesauttaa paljon sellaiset virtuaaliyhteisöjen käyttäjät, jotka eivät pysy keskustelun aiheessa. Koska virtuaaliyhteisöissä ei pysty havaitsemaan toisen ihmisen ilmeitä tai eleitä.  Kirjoittamalla käydyssä keskustelussa myös useammin unohtaa mainita kaiken mitä oli tarkoitus, jolloin jättää myös usein kaikkiin kysymyksiin vastaamatta. Nämä molemmat asiat johtavat useasti väärinymmärryksiin.


title: Virtuaaliyhteisö

text: Virtuaalimaailma on tietokonepohjainen, yhteisöllinen sekä realistiseksi luotu maailma, jossa ihmiset voivat olla vuorovaikutuksessa toisten käyttäjien kanssa. Virtuaalimaailmaan käyttäjät luovat omat pelihahmot, joiden kautta he ovat läsnä virtuaalimaailmassa. Käyttäjä voi muokata avatariaan esimerkiksi vaatteiden ja hiusten värin avulla. Tämän kaltaisia ominaisuuksia esiintyy esimerkiksi pelisarjoissa Pokémon Go, tai Habbo Hotel.


title: Virtuaaliyhteisö

text: Virtuaaliyhteisöt toimivat internettiin luoduilla alustoilla, joille ihmiset voivat liittyä omaa päätelaitetta käyttämällä. Täten kaikki internetin avulla toimivat ohjelmistot, joiden avulla ihmiset voivat kommunikoida keskenään, voidaan nähdä olevan eräänlaisia virtuaaliyhteisöjä .


title: Virtuaaliyhteisö

text: Sosiaalisessa mediassa käyttäjät voivat käyttää omia nimiä ja olla tämän kautta tunnistettavissa. Suurimpia sosiaalisen median virtuaaliyhteisöjä ovat Facebook, Twitter ja Instagram.


title: Virtuaaliyhteisö

text: Virtuaalimaailmassa käyttäjä voi omistaa virtuaaliomaisuutta ja hallita niiden oikeuksia.


title: Virtuaaliyhteisö

text: Vuonna 2016 julkaistu virtuaalimaailmaan pohjautuva peli Pokémon Go on maailmanlaajuisesti julkaistu ja se saavutti suuren käyttäjämäärän heti sen julkaistua. Virtuaalimaailma pohjautuu todellisen maailman maantieteellisiin muotoihin, joissa pelaaja itse reaalimaailmassa liikkumalla voi liikuttaa pelihahmoaan.


title: Virtuaaliyhteisö

text: Pikaviestintä palvelut ovat hyvin samanlaisia kuin foorumit, mutta niissä keskustelua käydään reaaliaikaisesti. Yksi ensimmäisistä pikaviestintä palveluista oli IRC. Mobiililaitteille on tullut useita erilaisia applikaatioita, joiden kautta ihmiset ovat reealiajassa yhteydessä toisiinsa. Näitä ovat esimerkiksi Whatsup and Telegram.


title: Virtuaaliyhteisö

text: Foorumeilla ihmiset voivat keskustella muiden ihmisten kanssa tälle tarkoitetulla alustalla. Keskustelufoorumeilla käyttäjät käyttävät nimimerkkejä eikä omaa identiteettiä ole tarve kertoa muille käyttäjille. Nämä yhteisöt voivat olla suljettuja tai avoimia muille käyttäjille.


title: Virtuaaliyhteisö

text: Virtuaaliyhteisöt kuuluvat monen suomalaisen viikoittaiseen arkeen. Kuluttajaviraston teettämän tutkimuksen mukaan peräti 61% vastaajista on osana jotakin virtuaaliyhteisöä.  33% kyselyyn vastanneista ihmisistä, jotka käyttävät virtuaaliyhteisöjä, kuluttavat internetissä aikaa viikoittain enemmän kuin 20 tuntia viikossa. Tutkimukseen vastanneista vain 4% virtuaaliyhteisöpalveluiden käyttäjistä käyttää rahaa palveluihin.


title: Virtuaaliyhteisö

text: Virtuaaliyhteisöllisyyden tunne on yhteisöön kuulumisen ja sitoutumisen tunne, jota ei voida automaattisesti olettaa esiintyvän jokaisessa sosiaalisessa verkkoryhmittymässä. Niitä verkkoryhmittymiä joissa se esiintyy, kutsutaan virtuaaliyhteisöiksi. Reaalimaailmassa yhteisöllisyyden tunteen on todettu parantavan työskentelytyytyväisyyttä ja organisaation sisäistä yhteisökäyttäytymistä (lojaalisuus, altruismi, kohteliaisuus, hyveellisyys). Yhteisöllisyyden tunteen vaikutukset verkkoyhteisössä ovat rinnastettavissa reaalimaailman vastaaviin.


title: Virtuaaliyhteisö

text: Virtuaaliyhteisöllisyyden tunteen muodostumiseen vaikuttavat seuraavat käyttäytymismallit ja prosessit:


title: Virtuaaliyhteisö

text: Avun tarjoaminen ja vastaanottaminen


title: Virtuaaliyhteisö

text: Identiteetin luominen ja sellaisen tunnistaminen


title: Virtuaaliyhteisö

text: Luottamuksen syntyminen


title: Eilat

text: Eilat on kaupunki Israelin eteläisessä kärjessä Punaisenmeren Akabanlahden rannalla. Vuoden 2016 lopussa Eilatin asukasluku oli 50 072. Eilatin läheisyydessä sijaitsee Jordanian satamakaupunki Akaba ja Egyptin Taba. Eilat on kuulunut arvonlisäverottomaan alueeseen vuodesta 1985. Kaupungissa sijaitsee Eilatin satama ja nykyisin matkailu muodostaa merkittävän osan kaupungin taloudesta. Akabanlahden koralliriutat ovat suosittu matkailukohde.


title: Eilat

text: Merivedestä makeaa vettä tuottava desalinaatiolaitos käynnistettiin vuonna 1964.


title: Eilat

text: Arkeologisissa kaivauksissa tehtyjen löytöjen mukaan nykyisen Eilatin lähistöllä Negevin autiomaan eteläosissa asui metsästystä ja keräilyä harjoittaneita ihmisiä jo neoliittiselta kivikaudelta lähtien 8 000–5 000-luvuilla eaa. Alueen väestö kasvoi ilmeisesti huomattavasti pronssikauden alussa ja alueella aloitettiin maanviljelyn ja paimentolaisuuden harjoitus noin 3 000-luvulla eaa. Ensimmäinen selkeä maininta historiallisissa lähteissä asutuskeskuksesta alueella on peräisin Vanhasta testamentin toisesta Mooseksen kirjasta, jossa puhutaan Esjon-Geberistä paikkana Siinailla ja ensimmäisessä kuninkaiden kirjassa se mainitaan paikkana lähellä Eilatia ja jossa kuningas Salomo rakennutti laivoja. Muinainen kaupunki sijaitsi ehkä nykyisestä Akabasta hieman itään ja sitä hallitsivat ajoittain israelilaisten ohella myös Edom. 200-luvulla eaa. aluetta hallitsivat nabatealaiset Petrasta käsin ja tuolloisesta Ailasta oli kehittynyt merkittävä satama. Roomalaisten saavuttua alueelle he antoivat ensin nabatealaisten kauppiaiden toimia varsin autonomisesti, mutta Petra ja Aila liitettiin lopulta kiinteäksi osaksi valtakuntaa vuonna 106 jaa. Rooman Palestiinaan sijoittamista kahdesta legioonasta toisen tukikohta oli Ailassa.


title: Eilat

text: Bysantin valtakunnan alaisuudessa kaupungista tuli yksi kristinuskon tukikohdista alueella ja kaupunki sai oman piispanistuimensa ennen vuotta 325. Kaupungin kautta kulki myös Siinainvuoren luostarille matkaavia pyhiinvaeltajia. Nykyisen kaupungin keskustasta on löydetty 200-luvun lopulla tai 300-luvun alussa rakennetun basilikan jäännökset. Kyseessä saattaa olla maailman vanhimpiin erikseen kirkoksi rakennettu rakennus ja se tuhoutui maanjäristyksessä vuonna 363. Bysantin valtakaudella kaupungin ympärille rakennettiin myös muuri suojaamaan sitä ympäristön paimentolaisilta. Kaupungin alamäki alkoi vuodesta 614, jolloin persialaiset valtasivat Jerusalemin. Persialaiset käyttivät omia kauppareittejään, jotka kulkivat Ailan ohi. Herakleios valtasi Jerusalemin takaisin persialaisilta vuonna 628, mutta Aila jätettiin paljolti oman onnensa nojaan heikentyneessä valtakunnassa. Muslimit alkoivat levittäytyä Tabukista pohjoiseen vuonna 630 ja vuonna 632 he ottivat haltuunsa kaupungin sen piispan kanssa tehdyn sopimuksen jälkeen.


title: Eilat

text: Muslimit siirsivät kaupungin Bysantin ajan kaupungista kaakkoon. Rashidun- ja Umaijadien kalifaattin aikana kaupunki tuli tunnetuksi arabiankielisellä nimellä "Ayla" ja sittemmin nimellä Akaba. Nykyinen Eilat perustettiin Israelin itsenäisyyssodan tuloksena Israelin vuonna 1949 valtaamalle alueelle. Yhdistyneet kansakunnat oli äänestänyt Palestiinan jakamisesta juutalaisten ja arabien valtioihin vuonna 1947, mutta osapuolten välillä syttyi taisteluja saman vuoden marraskuussa. Israel julistautui itsenäiseksi toukokuussa 1948 ja itsenäisyyssodan taistelut keskittyivät enimmäkseen lähemmäs maan Välimeren vastaista rannikkoa. Eilat vallattiin vasta maaliskuussa 1949 tulitaukosopimuksen jälkeen. Operaatio Uvdahin aikana pieni joukko israelilaissotilaita valtasi pienen jordanialaisen vartioaseman Akaban länsipuolella. Jordania joutui hyväksymään alueen liittämisen Israeliin sen solmiessa aseleposopimuksen saman vuoden huhtikuussa. Eilatin ensimmäiset juutalaiset siirtolaiset olivat Ha-Kibbutz ha-Me’uhadin jäseniä, jotka perustivat väliaikaisen leirin Eilatin rannikolle joulukuussa 1949. Eilat kasvoi aluksi hitaasti. Vuonna 1953 sen asukasluku oli 275 ja vuonna 1956 vastaavasti 520. Huomattava muutos kaupungille oli Akabanlahden avautuminen meriliikenteelle vuonna 1956 Suezin kriisin ja Siinain miehityksen seurauksena. Tuolloin 3 500:n asukkaan Eilatista tuli hallinnollisesti kaupunki vuonna 1959. Egypti sulki jälleen lahden liikenteen vuonna 1967, mikä johti osaltaan kuuden päivän sotaan.


title: Eilat

text: Eilatin satama rakennettiin vuonna 1951 ja alun perin pientä satamaa laajennettiin huomattavasti vuoden 1956 jälkeen. Merenpohja syvenee nopeasti rannikolta merelle päin, mikä teki sataman rakentamisesta suhteellisen helppoa. Satamassa on öljysatama ja Eilatista kulkee öljyputket Välimeren rannikolle Askaloniin ja Haifaan. Maantiet yhdistävät Eilatin Israelin tiheämmin asutuille alueille pohjoisessa. Eilatin lentoasema sijaitsee heti kaupungista itään ja siltä lähtee lentoja Tel Aviviin ja Jerusalemiin.


title: Eilat

text: Eilatin talouden tärkein haara perustui pitkään Timnan kuparikaivoksille. Vuonna 1968 kaivos työllisti 1 000 henkilöä, mutta se jouduttiin sulkemaan taloudellisten vaikeuksien takia vuonna 1975. Nykyisin kaupungissa toimii useita pieniä ja keskisuuria teollisuuslaitoksia. Kaupungissa harjoitettuihin teollisuuden aloihin kuuluvat esimerkiksi timantinhionta ja kalanjalostus. Myös matkailulla on merkittävä osuutensa paikallisessa taloudessa. Kaupungin pääasiallinen matkailukohde on Akabanlahden koralliriutta, minkä lisäksi kaupungissa järjestetään jazz-musiikin ja klassisen musiikin festivaalit. Kaupungista tehtiin matkailun edistämiseksi arvonlisäveroton alue vuonna 1985 ja samasta syystä kaupungin rannikolle on rakennettu keinotekoisia laguuneja.


title: Eilat

text: Eilatin asukasluku vuoden 2016 lopussa oli 50 072. Kuumuus ja kuivuus tekevät Eilatin olosuhteista suhteellisen ankarat, minkä takia Israelin valtio on pyrkinyt houkuttelemaan kaupunkiin asukkaita erityisten myönnytysten avulla.


title: Crystal Palace FC

text: Crystal Palace Football Club on lontoolainen vuonna 1905 perustettu jalkapalloseura, joka pelaa kaudella 2018–2019 Englannin korkeimmalla sarjatasolla Valioliigassa.


title: Crystal Palace FC

text: Crystal Palace Football Club perustettiin vuonna 1905 seuran pääkonttorissa The Crystal Palacessa Sydenhamissa. Joukkue pelasi Southern Leaguessa vuoteen 1920 saakka, jolloin se liittyi monien muiden etelän seurojen kanssa Jalkapalloliigan 3. divisioonaan.


title: Crystal Palace FC

text: Vuonna 1915 seura vaihtoi kotipaikkansa Herne Hillille Selhurstiin, ja myöhemmin nykyiselle kotistadionilleen Selhurst Parkille vuonna 1924. Ensimmäinen ottelu uudella stadionilla oli Sheffield Wednesdaytä vastaan 30. elokuuta.


title: Crystal Palace FC

text: Palace, joka noihin aikoihin tunnettiin nimellä ""The Glaziers"", pelaili alemmissa divisioonissa 1960-luvulle saakka. Tuolloin eräs seuran rakastetuimmista pelaajista oli nyt jo edesmennyt Johnny Byrne, ensimmäinen silloisesta neljännestä divisioonasta lähtenyt pelaaja maajoukkueessa. Vuonna 1969 seura nousi 1. divisioonaan.


title: Crystal Palace FC

text: "The Eagles", kuten seuran uusi lempinimi kuului, vajosi takaisin kolmosdivisioonaan 1970-luvun alussa. Malcolm Allisonin managerikaudella seurassa vallitsi uudistusmielisyyden ilmapiiri, ja tuolloin muun muassa perinteiset tunnusvärit vaihdettiin nykyisiin ja otettiin käyttöön maskotti. Joukkueen uudet värit kopioitiin FC Barcelonalta ja maskotti SL Benficalta.


title: Crystal Palace FC

text: Malcolm "Big Mal" Allisonin ensimmäisessä ottelussa debytoi myös nuori seuran juniorijoukkueesta nostettu skottipuolustaja Jim Cannon, joka teki 2–0-voittomaalin vastustajajoukkue Chelseaa vastaan. 16 vuotta kestäneen uransa aikana Cannon pelasi ainoastaan Palacessa – yhteensä 660 ottelua, joista 571 liigassa.


title: Crystal Palace FC

text: 1970-luvun loppupuolella Crystal Palacen peräsimeen astui entinen Chelsea-tähti Terry Venables. Hän nosti seuran kahden kauden aikana 1. divisioonaan ennen siirtymistään Queens Park Rangersiin kauden 1981–1982 alussa. Hänet korvattiin väliaikaisesti apuvalmentaja Ernie Walleylla, joka ei kuitenkaan halunnut jatkaa työskentelyä joukkueeseen palanneen Malcolm Allisonin kanssa ja erosi. Joukkue ei kuitenkaan parantanut otteitaan Allisonin alaisuudessa, ja pian organisaatiossa seurasi suurempia muutoksia.


title: Crystal Palace FC

text: Vuonna 1981 Ron Noades, entinen Wimbledonin puheenjohtaja, osti Crystal Palacen osake-enemmistön itselleen. Saman tien hän erotti Allisonin ja palkkasi hänen tilalleen Dario Gradin, joka oli nostanut Wimbledonin liigatasolle konferenssista ja saman tien nostanut 3. divisioonaan. Palace ei kuitenkaan Gradin alaisuudessa kyennyt ihmeisiin, ja hänet erotettiin.


title: Crystal Palace FC

text: Manageriksi palkattiin Steve Kember, mutta hänenkään kaudellaan otteet eivät parantuneet. Palace oli jo putoamisuhan alla, mutta voitto putoaja Wrexhamista säilytti hiuskarvan varassa olleen sarjapaikan. Päävalmennustehtävissä Kemberin korvasi kauden päätyttyä Alan Mullery, mutta hän ei ollut seuran verivihollisen Brightonin yhteyksiensä kanssa erityisen suosittu fanien keskuudessa. Kahtena peräkkäisenä kautena Palace oli todella lähellä putoamista, ja kauden 1983–1984 jälkeen Mullery siirtyi Terry Venablesin tilalle QPR:n manageriksi. Hänet korvattiin Dario Gradin Wimbledon-seuraajalla Dave Bassettilla, joka kuitenkin erosi yllättäen neljän vuorokauden kuluttua palatakseen takaisin Wimbledoniin.


title: Crystal Palace FC

text: Crystal Palacen uudeksi manageriksi tuli 29-vuotias Steve Coppell, jonka pelaajaura Manchester Unitedissa oli katkennut polvivammaan. Yhteistyössä Noadesin kanssa hän uudisti Palacea, mikä huipentui vuonna 1989, kun joukkue nousi 1. divisioonaan.Fanit eivät kuitenkaan olleet Coppelliin täysin tyytyväisiä, koska skotlantilaisen Palace-ikoni Jim Cannonin lähtemisen joukkueesta katsottiin maksaneen vuonna 1988 karsintapaikan. Cannon lähti seurasta kesällä, 16 vuoden Eagles-uran jälkeen.


title: Crystal Palace FC

text: Ensimmäisellä kaudellaan korkeimmalla sarjatasolla 1989–1990 Palace sijoittui viidenneksitoista, mutta pääsi myös ensimmäistä kertaa historiansa aikana FA Cupin loppuotteluun. Finaalissa vastaan asettui Manchester United, jonka kanssa joukkue pelasi 3–3-tasapelin. Uusintakohtaamisessa ManU vei voiton 1–0.


title: Crystal Palace FC

text: Kaudella 1990–1991 Crystal Palace sijoittui 1. divisioonassa kolmanneksi. Lisäksi se voitti Full Members Cupin peitottuaan loppuottelussa Evertonin maalein 4–1. Kyseinen voitto onkin seuran historian ainoa cup-muotoisen kilpailun voitto. Kaudella 1992–1993 joukkueesta myytiin pelaajia urakalla, ja lisäksi useat avainpelaajat kärsivät loukkaantumisista. Seurauksena oli putoaminen maalierolla alemmalle sarjatasolle, entiseen 2. divisioonaan, uuteen 1. divisioonaan, eikä joukkue päässyt pelaamaan Valioliigaa sen kautta aikain ensimmäisellä kaudella.


title: Crystal Palace FC

text: Coppell erosi tehtävästään kauden päätteeksi Palacen pudottua. Hänen tilalleen astui apuvalmentajana toiminut Alan Smith, joka johdattikin seuran 1. divisioonan mestaruuteen ja Valioliigaan. Kaudella 1994–1995 joukkue pääsi välieriin molemmissa kansallisissa cupeissa, mutta putosi Valioliigasta jälleen kerran vain hiuksenhienosti – tällä kertaa tehtyjen maalien riittämättömyyden perusteella, kun Valioliigan paikkoja supistettiin kahteenkymmeneen.


title: Crystal Palace FC

text: Smith erotettiin muutaman päivän kuluttua kauden päättymisestä, ja Steve Coppell palasi valmennusvastuuseen. Erottamisen seurauksena joukkueesta myytiin myös lukuisia huippupelaajia kuten Chris Coleman, Eric Young, Richard Shaw, Gareth Southgate, Iain Dowie, John Salako ja Chris Armstrong. Palacen avauskokoonpano kauden 1995–1996 avausottelussa koostui hyvin pitkälle ennestään tuntemattomista kasvoista. Tuohon aikaan joukkueen vaakunan feenikslintua muistuttava eläin vaihtui enemmän kotkan näköiseen eläimeen.


title: Crystal Palace FC

text: Steve Coppell siirti johtavampiin tehtäviin (ammattinimike "Director of Football"), ja joukkueen manageriksi palkattiin Dave Bassett. Bassett nosti joukkueen 16. sijalta lopputuloksissa kolmanneksi. Joukkue pääsi karsintojen pudotuspelien finaaliin, jossa kuitenkin hävisi Leicester Citylle maalein 2–1. Maaliskuussa 1997 Basset siirtyi Nottingham Forestin manageriksi. Crystal Palacen manageriksi palasi Coppell, ja jälleen kerran karsintojen pudotuspelien finaalissa pelannut joukkue voitti Sheffield Unitedin ja nousi Valioliigaan. Valioliigassa seura kesti jälleen vain yhden vuoden ennen putoamistaan 1. divisioonaan.


title: Crystal Palace FC

text: Maaliskuussa 1998 Ron Noades myi seuran osake-enemmistön tietokonepohatta Mark Goldbergille, jonka tavoitteena oli nostaa seura Eurooppalaiselle huipputasolle viiden vuoden sisällä. Kausi 1998–1999 ei kuitenkaan sujunut odotusten mukaisesti. Goldberg veti rahallisen tukensa seuralta pois ja seura ajautui konkurssin partaalle. Venables erosi, ja managerin tehtäviin palasi jälleen kerran Coppell. Loppusijoitus sijoittui keskikastin tietämille, kuten myös kaudella 1999–2000, vaikka joukkueesta oli taloudellisen katastrofin keskellä jouduttu myymään lukuisia avainpelaajia.


title: Crystal Palace FC

text: Heinäkuussa 2000 matkapuhelinpohatta Simon Jordan osti lähes konkurssikypsän seuran ja korvasi Coppellin vuosina 1993–1995 joukkuetta manageroineella Alan Smithillä. Vaikka talousasiat olivat nyt kunnossa ja joukkue saavutti Liigacupissa välieräpaikan, Smith erotettiin huhtikuussa 2001. Putoaminen 2. divisioonaan näytti vääjäämättömältä. Smithin korvasi väliaikaisesti toinen entinen Eagles-valmentaja Steve Kember, joka vastoin kaikkia ennakko-odotuksia ja vedonlyöntitoimistojen pahaenteisiä kertoimia pelasti joukkueen putoamiselta Huddersfield Townin kustannuksella.


title: Crystal Palace FC

text: Kaudeksi 2001–2002 valmennusvastuuseen astui Steve Bruce, joka jätti tehtävänsä Wiganissa vain seitsemän viikon jälkeen. Kausi sai hyvän alun, mutta neljän kuukauden kuluttua Bruce siirtyi Birmingham Cityyn, mikä vaikutti kielteisesti hänen suosioonsa Selhurst Parkilla. Palace-fanit antoivat hänelle liikanimen Juudas. Brucen korvasi Trevor Francis, hänen edeltäjänsä Birminghamissa. Francisin alaisuudessa Palace ei kyennyt kovinkaan erikoisiin suorituksiin, tuloksena loppusarjataulukon keskikastin sijoitus.


title: Crystal Palace FC

text: Seuraava kausi oli myös vaikea, ja Francis erosi maaliskuussa. Hänet korvasi jälleen kerran entinen Eagles-manageri Steve Kember. Kember johdatti Palacen voittoihin kauden 2003–2004 ensimmäisissä ottelusisa, mutta yllättäen tapahtui huikea lopahdus suoritustasossa, ja hänet erotettiin marraskuussa. Väliaikaisratkaisu Kit Symons valmensi kuukauden ajan ennen pohjoisirlantilaisen entisen Palace-pelaajan Iain Dowien kehiin astumista. Dowie oli ennen Palace-pestiään manageroinut Oldham Athleticia.


title: Crystal Palace FC

text: Iain Dowie nosti Palacen joulunajan karsiutumissijoilta pudotuspelijoukkueiden joukkoon huhtikuuhun mennessä. Kauden viimeisellä ottelukierroksella sunnuntaina 9. toukokuuta Palace olisi tarvinnut vain tasapelin Coventryä vastaan päästäkseen karsimaan Valioliigan paikasta, mutta joukkue hävisi ottelun maalein 2–1. Pudotuspelipaikka riippui enää täysin West Hamin–Wigan -ottelun lopputuloksesta. 90. peliminuutilla tullut, Wiganilta kaksi sarjapistettä vienyt West Hamin tasoitusmaali sinetöi Palacen kuudennen sijan.


title: Crystal Palace FC

text: Pudotuspelien välierien ensimmäisessä osaottelussa Selhurst Parkilla 14. toukokuuta Crystal Palace voitti Sunderlandin maalein 3–2. Toisen osaottelun ensimmäistä puoliaikaa Palace hallitsi, mutta ensimmäisen 45-minuuttisen lopulla Sunderland teki kaksi maalia. Toiselle puoliajalla Palace teki muutoksia. Vaihdosta kentälle otettu puolustaja Darren Powell teki viimeisellä minuutilla tasoitusmaalin, mikä tarkoitti 4–4-tasatilannetta yhteismaaleissa. Palacen onneksi karsintojen pudotuspeliotteluissa ei noudatettu europeleistä tuttua vierasmaalisääntöä, jonka turvin Sunderland olisi mennyt jatkoon, vaan ottelu meni jatkoajalle. Jatkoajalla ei maaleja nähty, joten ratkaisu meni rangaistuspotkukilpailuun. Rangaistuspotkukilpailussa etulyöntiasema vaihteli, ja päädyttiin äkkikuolemaratkaisuun. Sunderlandin maalivahti Mart Poom oli torjunut kaksi laukausta. Jeff Whitley olisi voinut maalilla varmistaa ""Black Catsien"" jatkopaikan, mutta epäonnistui täysin, ja kun lopulta Palacen Michael Hughes tälläsi pallon verkkoon, oli jatkoon menijä selvä.


title: Crystal Palace FC

text: Pudotuspelien finaalissa Cardiffin Millennium Stadiumilla 29. toukokuuta 2004 Palacea vastaan asettui West Ham United. Palace voitti kamppailun 1–0 kapteeni Neil Shipperleyn maalilla, ja eteni Valioliigaan.


title: Crystal Palace FC

text: Vaikka manageri Iain Dowie teki monia viisaita ratkaisuja ja monet Palacen pelaajat kuten Aki Riihilahti ja liigassa huikeat 21 maalia takonut Andy Johnson venyivät parhaimpaansa, ei joukkueen Valioliigariemua tälläkään kertaa kestänyt kuin yhden kauden ajan. Crystal Palace saavutti tuolloin kyseenalaisen kunnian olemalla ainoa joukkue, joka on pudonnut Valioliigasta ennätykselliset neljä kertaa.


title: Crystal Palace FC

text: Crystal Palace nousi jälleen takaisin Valioliigaan kaudeksi 2013–2014.


title: Small Faces

text: Small Faces oli vuonna 1965 perustettu ja varsin suuren suosion saavuttanut lontoolainen rockyhtye. Yhtyeen nimi viittasi sen jäsenten lyhytkasvuisuuteen ja mod-kulttuuriin, jossa "face" oli ihaillun ja hyvin pukeutuvan henkilön nimitys. Yhtye menestyi kotimaansa lisäksi Manner-Euroopassa, mutta sen suuri läpimurto jäi saavuttamatta Yhdysvalloissa.


title: Small Faces

text: Vaikka Small Facesin jälkimaine ei nykyisin ole yhtä massiivinen kuin eräiden muiden 1960-luvun yhtyeiden, on yhtyeen musiikki varsin arvostettua rockhistorian tuntijoiden keskuudessa.


title: Small Faces

text: Small Facesin kärkihahmot ja lauluntekijät olivat laulaja-kitaristi Steve Marriott ja basisti Ronnie Lane. Muita jäseniä olivat rumpali Kenney Jones ja kosketinsoittaja Jimmy Winston, joka korvattiin myöhemmin Ian McLaganilla.


title: Small Faces

text: Yhtyeen esikoissinglellä lauloi taustoja myös Frank Robson, joka sittemmin vaikutti suomalaisissa rockyhtyeissä Blues Section ja Tasavallan Presidentti.


title: Small Faces

text: Small Facesin varsinaisella perustajajäsenellä Steve Marriottilla oli nuoresta iästään (s. 1947) huolimatta jo runsaasti kokemusta julkisuudesta. Hän oli esiintynyt lapsinäyttelijänä Lioner Bartin menestysmusikaalissa "Oliver" ja ehtinyt levyttää kappaleen nimeltään "Give Her My Regards". Marriottin ensimmäinen yhtye oli The Frantic, jota seurasi yhtä lyhytikäiseksi jäänyt Steve Marriott & The Moments Marriott tapasi Ronnie Lanen ja Kenney Jonesin, kun he tulivat käymään musiikkiliikkeessä J60 Music Bar, jossa Marriott työskenteli. Lane ja Jones olivat yhtyeessä Outcasts, joka tarvitsi laulajaa. Uuden yhtyeen nimeksi valittiin Small Faces, koska kaikki olivat pienikokoisia.


title: Small Faces

text: Small Faces esitti uransa alkuaikoina särmikästä, soulvaikutteista rockia, joka oli mod-nuorten mieleen. He esiintyivät pääasiassa Lontoon monilla eri klubeilla, mutta nuorison lisäksi heihin kiinnittivät huomionsa myös kykyjenetsijät. Tuottajana ja managerina tunnettu Don Arden otti Small Facesin talliinsa. Debyyttisingle "What'cha Gonna Do About It", joka julkaistiin elokuussa 1965, nousi lokakuussa brittien myyntilistoille 20 myydyimmän singlen joukkoon.. Toinen single "I've Got Mine" floppasi pahasti listoilla, mutta enteili jo vahvasti psykedeelistä rockia. Urkurina toiminut Winston korvattiin Boz & The Boz People - yhtyeestä tulleella Ian McLaganilla, joka jo pienikokoisuutensa vuoksi sopi yhtyeen ulkoiseen imagoon. Vuonna 1966 yhtyeen singlet saivat useita listasijoituksia levymerkki Deccan julkaisemina. Suurin hitti, Marriottin ja Lanen itsensä tekemä "All Or Nothing" nousi saman vuoden elokuussa brittilistan kärkisijalle. Kappale otettiin hyvin vastaan myös Britteinsaarten ulkopuolella, ja Small Faces teki kiertueen Skandinaviaan.


title: Small Faces

text: Menestys toi mukanaan joukon ongelmia, joista päällimmäiseksi nousi manageri Don Ardenin käytös suojattejaan kohtaan. Arden oli ominut itselleen lähes kaiken päätösvallan eikä kohdellut yhtyettä heidän menestyksensä edellyttämällä tavalla. Small Facesin omia näkemyksiä ei kuunneltu, eikä heidän vaatimuksiaan otettu todesta. Arden järjesti keikkoja liian paljon - jopa kolme esiintymistä illan aikana - ja korjasi itse suurimman osan palkkioista omaan taskuunsa. Orkesterin jäsenten välit manageriin viilenivät.


title: Small Faces

text: Arden ei myöskään ollut erityisen innoissaan Marriott ja Lanen omasta tuotannosta. Vastoin Small Facesin omaa tahtoa Arden päätti julkaista "All Or Nothingin" seuraajaksi singlen "My Mind's Eye", josta oli tehty pelkkä demo-version. Levymerkki Deccan julkaisemana kappale tuli myyntiin vuoden 1966 marraskuussa. Vaikka se menestyi erinomaisesti, olivat Marriott, Lane, Jones ja McLagan saaneet tarpeekseen Don Ardenista ja studio-aikaa niukasti tarjoavasta Deccasta lopettaen yhteistyönsä näiden kanssa vuoden 1967 alussa.


title: Small Faces

text: Small Facesin uudeksi levy-yhtiöksi nousi The Rolling Stonesin managerin Andrew Loog Oldhamin perustama riippumaton levy-yhtiö Immediate Records, joka oli valmis antamaan yhtyeelle enemmän aikaa studiotyöskentelyä varten. Tällä oli myönteinen vaikutus heidän tuleviin levytyksiinsä, sillä uusi Olympicin 8-raitastudio tarjosi aivan uudenlaiset mahdollisuudet tehdä musiikkia, varsinkin kun työskentelyaikaa oli lähes rajattomasti.


title: Small Faces

text: Vuosi 1967 toi Small Facesille paljon uusia haasteita, sillä Yhdysvalloista levinnyt hippiliike toi mukanaan muun muassa lisääntyneen huumeiden käytön. Tämä vaikutti myös kappaleiden sanoituksiin. Keskellä "rakkauden kesäksi" nimettyä aikaa Small Faces julkaisi singlen ”Here Comes the Nice”, jonka sanoma oli hyvinkin ajankohtainen. Tarina oli melko avoin ylistyslaulu huumekauppialle. Kappale oli Marriott ja Lanen käsialaa. Koko yhtyeellä oli omakohtaisia kokemuksia LSD:n käytöstä. Levy vältti sensuurin ja nousi brittilistoilla kymmenenneksi.


title: Small Faces

text: Kesäkuussa 1967 Small Facesilta ilmestyi myös kaksi albumia, Immediaten julkaisema Olympic Studiossa tehty "Small Faces" sekä Deccan kiireellä tekemä "From the Beginning", joka koostui yhtyeen aiemmista taltioinneista. Levyjen sisältö oli hyvin erityylinen. Siinä missä Deccan julkaisu tarjosi alkuperäistä ja tuttua Small Facesia, esitteli Immediaten levy kokonaan uudenlaisen yhtyeen, joka oli laajentanut sointejaan cembaloin, mellotronein ja bongorummuin lisäten joukkoon eri puhallinsoittimia. Albumilta löytyi vaikutteita niin soulista, psykedeliasta kuin folkistakin. Kumpikin levy nousi brittilistoilla top-20:een.


title: Small Faces

text: Vielä saman kesän aikana Small Faces halusi julkaista uuden singlen. Elokuussa ilmestyi psykedeelinen ”Itchycoo Park”. Kappaleen omintakeinen soundi ja entuudestaan tuntemattomat "tuulitunneliefektit" loivat mystisen tunnelman. ”Itchycoo Parkin” saama huomio oli melkoinen, ja kappale oli samalla Small Facesin ainoa Yhdysvalloissa Top-20-listoille kavunnut levy. Jälkeenpäin ”Itchycoo Park” on menestynyt hyvin Maailman paras levy -äänestyksissä.


title: Small Faces

text: Steve Marriott ei ollut erityisen innoissaan ”Itchycoo Parkin” menestyksestä, sillä kappaletta oli vaikea esittää konserteissa sen erikoisefektien vuoksi, eikä se myöskään edustanut yhtyeen ominta tyyliä. Paljon lähempänä Small Facesin haluamaa musiikillista linjaa oli seuraava single ”Tin Soldier”, joka oli herkkä rakkauslaulu. Marriottin vahva ja sielukas ääni pääsi oikeuksiinsa ja McLagan intoutui kosketinsoittimissa hurjaan menoon. Edeltäjiensä tavoin tämäkin kappale nousi Britanniassa Top-Teniin saavuttaen myynnillisen huippunsa tammikuussa 1968. Samalla ”Tin Soldier” toimi eräänlaisena edelläkävijänä lähestyen tyyliltään varhaista heavy metalia.


title: Small Faces

text: Small Facesin tunnetuin albumi on "Ogdens’ Nut Gone Flake" (1968), joka nousi Britannian albumilistan kärkisijalle ja on nykyisin psykedeelisen rockin kulttiklassikko. Viiden kuukauden ajan neljässä eri levytys-studiossa tehdyn albumin kaikki kappaleet olivat yhtyeen säveltämiä. Levyn avaava nimikappale oli instrumentaaliversio vuonna 1965 alun perin julkaistusta "I've Got Mine"-singlestä. Vinyylin kakkospuolella oli satu "Happiness Stan", joka kerrotaan kuudella kappaleen ja englantilaisen näyttelijä-koomikko Stanley Unwinin välipuheiden muodossa. Levy edusti erikoista sekoitusta, josta löytyi cockneylaista pilailua, lausuntaesityksiä, hard rockia, soulia, psykedeliaa ja herkkää tunnelmointia. Myös pyöreä, värikäs levykotelo erottui levyliikkeiden muusta tarjonnasta. Yhtye oli halunnut luoda jotain, jota voisi rinnastaa The Beatlesin klassikkoon "Sgt. Pepper's Lonely Hearts Club Band". Vaikka levy menestyi loistavasti Britannian ohella kymmenissä eri maissa, oli se sisällöltään amerikkalaisille aivan liian englantilainen. Ogden's Nut Gone Flakea pidetään yleisesti rockin ensimmäisenä teemalevynä.


title: Small Faces

text: Albumilta julkaistiin singlenä ”Lazy Sunday”, jonka Marriott esitti paksulla cockney-murteella. Hän ei olisi halunnut pilailumielessä tekemäänsä levytystä singleksi, mutta levy-yhtiö oli asiasta eri mieltä. Kappale nousi brittilistan kakkoseksi ja oli samalla Small Facesin viimeinen suuri hitti. Sitä seurannut akustinen ja jazzahtava ”Universal” ei myynyt enää toivotulla tavalla. Tämä sekä kriitikoiden murska-arvostelut masensivat Marriottin, joka lopetti moneksi kuukaudeksi säveltämisen kokonaan.


title: Small Faces

text: Small Faces hajosi vuoden 1969 alussa musiikillisiin erimielisyyksiin. Marriottin lähtiessä omille teilleen yritti levy-yhtiö Immediate pelastaa Small Facesin julkaisten kaksoisalbumin "Autumn Stone".


title: Small Faces

text: Myöhemmin Immediate meni konkurssiin. Jälkeenpäin selvisi, että firman tuotosta oli kulkeutunut paljon Small Facesin jäsenille kuuluvaa rahaa Immediaten johtokunnan omiin käyttötarkoituksiin.


title: Small Faces

text: 1970-luvun lopulla Small Faces teki Marriottin johdolla lyhyen comebackin. Yhtyeen uudelleen julkaisema single "Itchycoo Park" nousi brittilistalle joulukuussa 1975 sijaluvulle 9. Kokoonpano hajosi vajaan kolmen vuoden yhdessäolon jälkeen.


title: Small Faces

text: Steve Marriott menehtyi kotonaan tupakasta syttyneessä tulipalossa 20. huhtikuuta 1991. Ronnie Lane kuoli MS-tautiin 4. kesäkuuta 1997 taisteltuaan sairautta vastaan lähes 20 vuotta.. Ian McLagan kuoli aivohalvaukseen 3. joulukuuta 2014.


title: Small Faces

text: Small Facesin kaksi jäljelle jäänyttä alkuperäisjäsentä, rumpali Kenny Jones ja kosketinsoittaja Ian McLagan, ryhtyivät 1990-luvun aikana lakimiehen avulla perimään saataviaan niin Immediatelta, jonka raunioista oli noussut Charly, kuin Deccaltakin, joka oli edelleen voimissaan. Yhtyeen entiset jäsenet saivatkin jälkikäteen melkoiset korvaukset molemmilta firmoilta Marriottin ja Lanen aikoinaan tekemistä kappaleista, joita oli ehditty 30 vuoden aikana myydä paljon ja joista oli tehty lukuisia cover-versioita. Säveltäjäkaksikko ei itse päässyt nauttimaan heille kuuluvista rahoista.


title: PSI

text: PSI tai psi voi tarkoittaa ainakin seuraavia asioita:


title: Iain Dowie

text: Iain Dowie (s. 9. tammikuuta 1965) on pohjoisirlantilainen jalkapallovalmentaja ja entinen huippupelaaja.


title: Iain Dowie

text: Seurajoukkueurallaan hyökkääjänä pelannut romuluiseksikin mainittu Dowie pelasi muun muassa Luton Townissa, West Ham Unitedissa, Southamptonissa, Queens Park Rangersissa ja Crystal Palacessa. Vaikka Dowie oli syntynyt Englannissa, hän sai edustaa maajoukkuetasolla Pohjois-Irlantia. Perusteena tälle oli, että hänen isänsä oli syntynyt Belfastissa. Hän pelasi kaikkiaan 59 maaottelua ja teki niissä 12 maalia.


title: Iain Dowie

text: Valmennusuransa alussa Dowie kipparoi talousvauikeuksista kärsineen Oldhamin kakkosdivisioonan pudotuspeleihin. Kesken kauden 2003–2004 hän siirtyi 1. divisioonassa keskikastin huonommalle puolelle jämähtäneen Palacen peräsimeen. Hän kuitenkin nosti joukkueen neljän kuukauden aikana kuudenneksi, mikä tarkoitti pudotuspelipaikkaa Valioliigan karsinnoissa. Pudotuspeleissä Dowien johdattama intomielinen joukkue raivasi tieltään Sunderlandin sekä West Hamin ja lunasti näin paikkansa Valioliigassa.


title: Iain Dowie

text: Yhden Valioliigakauden jälkeen Crystal Palace putosi takaisin alemmalle sarjatasolle, 1. divisioonan korvanneeseen Mestaruussarjaan. Kesällä 2006 Dowie siirtyi Valioliigan Charltoniin, mistä hän sai saman vuoden marraskuussa potkut heikosti sujuneen alkukauden jälkeen. 19. helmikuuta 2007 hänet nimitettiin Coventry Cityn manageriksi.


title: Iain Dowie

text: Dowie erotettiin tehtävästään 11. helmikuuta 2008. Syyksi ilmoitettiin erimielisyydet seuran kehittämisestä Coventry Cityn uuden johdon kanssa. Valmennustehtäviin Dowie palasi kuitenkin jo huhtikuussa, kun Englannin mestaruussarjaseura Queens Park Rangers palkkasi Dowien uudeksi päävalmentajakseen.


title: Iain Dowie

text: F1-pomojen Flavio Briatoren ja Bernie Ecclestone tukemana nousua kohti Englannin Valioliigaa havitellut QPR tarjosi lopulta liian kovan haasteen Dowielle. Kausi 2008/09 alkoi seurajohdon odotuksia kehnommin ja lokakuussa 2008 Dowie sai potkut Queens Park Rangersin oltua 12 kierroksen jälkeen yhdeksäntenä Englannin mestaruussarjassa.


title: Iain Dowie

text: Dowie palasi huhtikuussa 2009 valmennustehtäviin, kun hän aloitti työt Alan Shearerin apulaisvalmentajana putoamiskurimuksessa olevan Newcastle Unitedissa. Hän toimi tehtävässä kauden loppuun.


title: Iain Dowie

text: 16. maaliskuuta 2010 uutisoitiin, että Dowie olisi Valioliigassa putoamiskamppailuun ajautuneen Hull Cityn ykkösehdokas uudeksi päävalmentajaksi. Seuraavana päivänä Hull ilmoitti, että Dowie korvaa joukkueen valmentajana pari päivää aiemmin potkut saaneen Phil Brownin. Hull oli Dowien tullessa valmentajaksi sarjassa toiseksi viimeisenä kolmen pisteen päässä suoran säilyjen paikasta, kun kautta oli yhdeksän peliä jäljellä. Dowie ei onnistunut pelastamaan Hullia putoamiselta ja kauden jälkeen hänet korvattiin Nigel Pearsonilla.


title: Lothlórien

text: Lothlórien tai lyhyemmin Lórien on J. R. R. Tolkienin fantasiaromaanissa "Taru sormusten herrasta" esiintyvä kuvitteellinen metsämaa, jonka kautta Sormuksen Saattue kulkee matkallaan kohti Tuomiovuorta. Salaperäisen maan asukkaat ovat haltioita, ja heidän johtajiaan ovat valtias Celeborn ja valtiatar Galadriel.


title: Lothlórien

text: Lothlórien sijaitsee Keski-Maassa Anduin-joen laaksossa Sumuvuorten itäpuolella lähellä kääpiöiden vanhaa Morian valtakuntaa. Koko Keski-Maasta vain siellä kasvaa suuria mallornpuita, joiden lehdet ruskaantuvat syksyllä kullanvärisiksi ja putoavat vasta keväällä.